open-index/open-wikipedia-markdown huggingface dataset:
പുഷ്കരമൂലം

സിൻ‌ജിയാങ്, അഫ്ഗാനിസ്ഥാൻ, കാശ്മീർ, നേപ്പാൾ, പാകിസ്താൻ എന്നിവിടങ്ങളിലെ മിതശീതോഷ്ണ, ആൽപൈൻ പടിഞ്ഞാറൻ ഹിമാലയത്തിലെ സ്വദേശിയായ ഡെയ്‌സി കുടുംബത്തിലെ ഒരു ഏഷ്യൻ സസ്യമാണ് **ഇനുല റേസ്മോസ**. പുഷ്ക്കരാ, പത്മപത്രം, പുഷ്കരമൂലാ, കാശ്മീരം, കുഷ്ഠഭേദ എന്നീ പേരുകളിലും ഈ സസ്യം അറിയുന്നു.

## വിവിധയിനങ്ങൾ
Ravoulfia cana എന്ന ഇനത്തെ ചിലപ്പോൾ പുഷ്ക്കരമൂലമായി എടുത്തുവരുന്നു.
## രൂപവിവരണം
ഒന്നര മീറ്റർ വരെ ഉയരം വരുന്ന കുറ്റിച്ചെടിയാണ്. ഒരു മുട്ടിൽ രണ്ട് ഇലകൾ. ഒരു മുട്ടിലെ ഇലകളുടെ വിപരീത ദിശയിലാണ് അടുത്ത മുട്ടിലെ ഇലകൾ വിന്യസിച്ചിരിക്കുന്നത്. ഇലകൾ ഞെട്ടില്ലാതെ തണ്ടിൽ ബന്ധിച്ചിരിക്കുന്നു. വെളുത്ത പൂക്കളാണ്.

## രസാദി ഗുണങ്ങൾ
രസം  :  ത്ക്തം, കടു

ഗുണം  :  ലഘു, രൂക്ഷം, തീക്ഷ്ണം

വീര്യം :  ഉഷ്ണം

വിപാകം  :  കടു
## ഔഷധയോഗ്യമായ ഭാഗങ്ങൾ
വേര്	 
## ഔഷധ ഗുണം
ശ്വാസകോശത്തെ ഉത്തേജിപ്പിക്കുന്നു. കൃമിനാശിനിയാണ്. കഫത്തേയും വാതത്തേയും ശമിപ്പിക്കുന്നു.
## ചിത്രശാല
## അവലംബം
* ഔഷധസസ്യങ്ങൾ, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട്
* കേരളത്തിലെ കാട്ടുപൂക്കൾ ഭാഗം2- മാത്യു താമരക്കാട്ട്, കേരള സാഹിത്യ അക്കാദമി


വർഗ്ഗം:ഔഷധസസ്യങ്ങൾ
വർഗ്ഗം:ഏഷ്യയിലെ സസ്യജാലം
വർഗ്ഗം:ആസ്റ്റ്രേസീ
മീഡിയാഫയർ

വളരെ അധികം പ്രചാരമുള്ള ഒരു സൗജന്യ ഫയൽ ഷെയറിംഗ് വെബ്‌സൈറ്റ് ആണ് **മീഡിയ ഫയർ**(Media Fire). 2006-ൽ പ്രവർത്തനം ആരംഭിച്ച ഈ വെബ്സൈറ്റ് ഇപ്പോൾ ദിനംപ്രതി ആയിരക്കണക്കിന് സന്ദർശകരെ ആകർഷിക്കുന്നു. അമേരിക്കയിലെ ടെക്സാസ് ആണ് ഇതിന്റെ ആസ്ഥാനം.

## പ്രത്യേകതകൾ
സാധാരണ ഫയൽ ഷെയറിംഗ് വെബ്സൈറ്റുകളിൽ നിന്ന് വ്യത്യസ്തമായി ഒരു ഉപയോക്താവിന് എത്ര ഫയലുകൾ വേണമെങ്കിലും അപ്‌ലോഡ്‌ ചെയ്യാം. വെബ്സൈറ്റിൽ രജിസ്റ്റർ ചെയ്തോ അല്ലാതെയോ ഫയലുകൾ അപ്‌ലോഡ്‌ ചെയ്യാൻ സാധിക്കും. എന്നാൽ സൗജന്യമായി ഉപയോഗിക്കുമ്പോൾ അപ്‌ലോഡ്‌ ചെയ്യാവുന്ന ഫയലിന്റെ വലിപ്പത്തിന് പരിധി ഉണ്ട്. പരമാവധി 200എം.ബി വരെ വലിപ്പമുള്ള ഫയലുകൾ അപ്‌ലോഡ്‌ ചെയ്യാൻ സാധിക്കും. അപ്‌ലോഡ്‌ ചെയ്ത ഫയലുകൾ പാസ്സ്‌വേർഡ്‌ ഉപയോഗിച്ച് സുരക്ഷിതമാക്കുവാനും സാധിക്കും. ഫോൾഡറുകൾ ഉപയോഗിച്ച് ഫയലുകൾ ക്രമീകരിച്ച് സൂക്ഷിക്കുവാനും സംവിധാനം ഉണ്ട്. ഒരു കൂട്ടം ഫയലുകൾ ഒരു പൊതുവായ ഷെയർ കീ ഉപയോഗപ്പെടുത്തി ഷെയർ ചെയ്യുവാനും സംവിധാനം ഉണ്ട്.

ഇതിന്റെ ഏറ്റവും വലിയ പ്രത്യേകത ഉപയോക്താക്കൾക്ക് ഫയലുകൾ ഡൗൺലോഡ് ചെയ്യുന്നതിന് യാതൊരു നിബന്ധനകളും ഇല്ല എന്നുള്ളതാണ്. ഒരേ സമയം എത്ര ഫയലുകൾ വേണമെങ്കിലും ഡൗൺലോഡ് ചെയ്യുവാനും അത് സാധ്യമായ പരമാവധി വേഗത്തിൽ നിർവഹിക്കുവാനും സാധിക്കും. ഇന്ന് നിലവിലുള്ള മറ്റു പല പ്രമുഖ ഫയൽ ഷെയറിംഗ് വെബ്സൈറ്റുകളിലും ഈ സൗകര്യങ്ങൾ ലഭ്യമാകുന്നതിന് പണമടച്ചു അംഗത്വം നേടേണ്ടതുണ്ട്.

**മീഡിയഫയർ പ്രോ** എന്ന പേരിൽ പണം കൊടുത്തു നേടാവുന്ന പ്രത്യേക അംഗത്വവും ലഭ്യമാണ്. സൗജന്യ ഉപഭോക്താക്കൾക്ക് ലഭ്യമാകാത്ത പല സൗകര്യങ്ങളും ഇതിൽ ലഭ്യമാണ്.

## അവലംബം

## പുറത്തേക്കുള്ള കണ്ണികൾ
*മീഡിയഫയർ വെബ്സൈറ്റ്
*ശ്രേഷ്ഠമായ 100 വെബ്‌സൈറ്റുകൾ 
മീഡിയഫയർ പ്രത്യേകതകൾ, യൂട്യൂബ് വീഡിയോ

വർഗ്ഗം:വെബ്സൈറ്റുകൾ
മാഗ്നസ് കാൾസൺ

നോർവീജിയൻ ഗ്രാൻഡ്‌മാസ്റ്ററും 2013 ലെ ഫിഡെ റേറ്റിങ്ങിൽ ഒന്നാം സ്ഥാനം നിലനിർത്തുന്ന വ്യക്തിയും ഇപ്പോഴത്തെ ലോകചാമ്പ്യനുമാണ് **മാഗ്നസ് കാൾസൺ**.( ജനനം:   30 നവംബർ 1990)  ലോകചെസ്സ് ചരിത്രത്തിലെ എക്കാലത്തെയും ഏറ്റവും ഉയർന്ന 'എലോ റേറ്റിങ്ങിൽ' എത്തിയ ആളാണ് മാഗ്നസ് കാൾസൺ 
ചെസ്സ് ചരിത്രത്തിലെ മൂന്നാമത്തെ ഏറ്റവും പ്രായം കുറഞ്ഞ ഗ്രാൻഡ്മാസ്റ്റർമാരിൽ ഒരാളുമാണ് കാൾസൺ.

## ശൈലി
മികച്ച ഒരു ആക്രമണ ശൈലിയാണ് കാൾസൺ പിന്തുടരുന്നത്. എന്നാൽ  തന്റെ കേളീശൈലിയിലെ പോരായ്മകൾ പരിഹരിയ്ക്കുന്നതിനും മികച്ച ഓപ്പണിങ്ങുകൾ പരിശീലിയ്ക്കുന്നതിനും ലോകോത്തര നിലവാരം നിലനിർത്തുന്നതിനും കാൾസൺ ശ്രദ്ധവയ്ക്കുന്നുണ്ട്. പരിശീലനത്തിൽ ഗാരി കാസ്പറോവിന്റെ സേവനം  കാൾസണു ലഭിച്ചിട്ടുണ്ട്.

## ലോകചാമ്പ്യൻ

2013 നവംബർ 22നു ചെന്നൈയിൽ വച്ചു നടന്ന ലോകചെസ് ചാംപ്യൻഷിപ്പിൽ നിലവിലെ ചാംപ്യൻ വിശ്വനാഥൻ ആനന്ദിനെ പരാജയപ്പെടുത്തി കാൾസൺ ലോകചെസ് ചാംപ്യൻ ആയി. ലോകചെസ്സ് കിരീടം നേടുന്ന ആദ്യ നോർവേക്കാരൻ എന്ന ബഹുമതി 22 വയസ്സിൽ ചാമ്പ്യനായ കാൾസൺ സ്വന്തമാക്കി. 2014 നവംബർ 7 മുതൽ റഷ്യയിലെ സോച്ചിയിൽ വച്ചു നടന്ന ലോക ചെസ് ചാംപ്യൻഷിപ്പിൽ 6½ പോയന്റു നേടി കാൾസൺ കിരീടം നിലനിർത്തി. 2016 നവംബറിൽ നടന്ന ലോക ചെസ് ചമ്പ്യൻഷിപ്പിൽ കര്യാക്കിനെ തോൽപ്പിച്ച കാൾസൺ തന്റെ കിരീടം നിലനിർത്തി.

## അവലംബം


വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഫിഡേയുടെ റാങ്ക് പട്ടികയിലുള്ള കളിക്കാർ
വർഗ്ഗം:ലോക ചെസ്സ് ചാമ്പ്യന്മാർ
എസ്.എൽ. പുരം

ആലപ്പുഴ ജില്ലയിൽ ചേർത്തല താലൂക്കിലുള്ള പ്രദേശമാണ് എസ്. എൽ. പുരം. സേതു ലക്ഷ്മീ പുരം എന്നതിന്റെ ചുരുക്കപ്പേരാണ്. എസ്. എൽ. പുരം. തിരുവിതാംകൂർ മഹാറാണിയായിരുന്ന റീജന്റ് സേതു ലക്ഷ്മീഭായിയോടുള്ള ബഹുമാനാർത്ഥമാണ് ഈ പ്രദേശത്തിന് ഇത്തരത്തിൽ പേരുനൽകിയത്. കഞ്ഞിക്കുഴി എന്ന് പൊതുവിൽ അറിയപ്പെടുന്ന പ്രദേശമാണ് പ്രധാനമായും ഈ പേരിൽ വിളിക്കപ്പെട്ടത്. ആലപ്പുഴ നഗരത്തിൽ നിന്നും ചേർത്തലയ്ക്കുള്ള ദിശയിൽ നഗരത്തിൽ നിന്നും 16 കി.മീറ്റർ വടക്കോട്ട് മാറി  ദേശീയപാതയോരത്ത് കഞ്ഞിക്കുഴി പഞ്ചായത്തും - മാരാരിക്കുളം വടക്ക് പഞ്ചായത്തും തമ്മിൽ അതിർത്തി പങ്കിടുന്ന പ്രദേശമാണ് എസ്. എൽ പുരം. ഇതിന്റെ സമീപ പ്രദേശങ്ങളാണ് മാരാരിക്കുളം, കണിച്ചുകുളങ്ങര, മുഹമ്മ തുടങ്ങിയവ. 

## ചരിത്രം
എസ്.എൽ. പുരം സ്വദേശിയായിരുന്ന കുണ്ടേലാറ്റ് കാളിയ മല്ലൻ എന്ന ജന്മിക്ക് തിരുവിതാംകൂർ രാജവംശവുമായി ബന്ധമുണ്ടായിരുന്നു. ആ ബന്ധത്തിന്റെ അടിസ്ഥാനത്തിൽ അന്നത്തെ കഞ്ഞിക്കുഴി പ്രദേശത്ത് കാളിയമല്ലനെ സന്ദർശിക്കാനായി തിരുവിതാംകൂർ മഹാറാണ് സേതു ലക്ഷ്മീ ഭായി സന്ദർശിക്കാനെത്തിയതിനെ തുടർന്നാണ് ഈ സ്ഥലത്തിന് ഈ പേര് വന്നത്.

## പ്രധാന സ്ഥാപനങ്ങൾ
കഞ്ഞിക്കുഴി മാർക്കറ്റ്, മാരാരിക്കുളം പോലീസ് സ്റ്റേഷൻ, ജി.ശ്രീനിവാസ മല്ലൻ മെമ്മോറിയൽ ഗവണ്മെന്റ് ഹൈസ്കൂൾ, മാരാരിക്കളം മഹാദേവക്ഷേത്രം, ഗാന്ധിസ്മാരക ഗ്രാമസേവാ കേന്ദ്രം, ചേർത്തല ശ്രീനാരായണ കോളേജ് തുടങ്ങിയവയാണ് എസ്.എൽ പുരത്തെ പ്രധാന സ്ഥാപനങ്ങൾ. 

## പ്രധാന വ്യക്തികൾ
പ്രശസ്ത നാടകകൃത്ത് എസ്.എൽ. പുരം സദാനന്ദൻ, പത്രപ്രവർത്തകനും പുരോഗമനകലാസാഹിത്യ സംഘം പ്രവർത്തകനുമായിരുന്ന എം.എൻ കുറുപ്പ്, സിനിമാ സംവിധായകൻഎസ്. എൽ പുരം ആനന്ദ് തുടങ്ങിയവർ ഈ പ്രദേശത്തുനിന്നുമുള്ളവരാണ്.
## അവലംബം


## പുറത്തേക്കുള്ള കണ്ണികൾ
കോലരി

കല്ലാശാരിമാർ, തോട്ടപ്പണിക്കാർ, പുരാവസ്തുഗവേഷകർ തുടങ്ങിയവർ ഉപയോഗിക്കുന്ന ഒരു പണിയായുധമാണ് **കോലരി**. മദ്ധ്യകേരളത്തിലെ ചില പ്രദേശങ്ങളിൽ **കൊലശേരി**, **കരണ്ടി** എന്നീ പേരുകളിലും മലബാറിൽ **സിമന്റുചട്ടുകം**, **സിമന്റുകത്തി** എന്നീ പേരുകളിലും അറിയപ്പെടുന്നു. 

ഇഷ്ടികകൾക്കിടയിൽ സിമന്റ്കൂട്ട് കുത്തിനിറക്കുന്നതിനും ഉപരിതലം മിനുസപ്പെടുത്തുന്നതിനുമാണ് ആശാരിമാർ കോലരി ഉപയോഗിക്കുന്നത്. തോട്ടപ്പണിക്കാർ മണ്ണ് കുത്തിയിളക്കുന്നതിനുപയോഗിക്കുമ്പോൾ പുരാവസ്തുഗവേഷകർ ഫോസിലുകളും മറ്റും വൃത്തിയാക്കിയെടുക്കുന്നതിനാണ് കോലരി ഉപയോഗപ്പെടുത്തുന്നത്. 

ഒരു വശം കൂർത്ത ഡയമണ്ട്/ത്രികോണ ആകൃതിയിലുള്ള ഒരു ലോഹത്തകിടും, മരം കൊണ്ടുള്ള ഒരു പിടിയുമാണ് കോലരിയുടെ ഭാഗങ്ങൾ. കൂർത്ത അഗ്രം മണ്ണിലും, സിമന്റുകൂട്ടിലും എളുപ്പം കുത്തിയിറക്കാൻ സഹായകമാകുന്നു. പരന്ന അടിഭാഗം ഉപരിതലം മിനുക്കുന്നതിനുപയോഗിക്കുന്നു. ഒരു കയിലിന്റെ രൂപമായതിനാൽ ചെറിയ അളവിൽ മണ്ണും സിമന്റുകൂട്ടും കോരിയിടാനും സൗകര്യമാണ്. ലോഹത്തകിടായതിനാൽ ഇതിന്റെ അരികുപയോഗിച്ച് ഇഷ്ടികയും മറ്റും ശരിയായ അളവിൽ വെട്ടിമുറിക്കാനും കോലരി ഉപയോഗിക്കുന്നു.

വർഗ്ഗം:പണിയായുധങ്ങൾ
മക്കെറോണി

ഡുർഹം ഗോതമ്പിൽ നിന്ന് യന്ത്രസഹായത്താൽ നിർമ്മിക്കുന്ന ഒരു തരം ഉണങ്ങിയ പാസ്തയാണ് മക്കെറോണി. ഇംഗ്ലീഷ്: Macaroni.  കശുവണ്ടിപ്പരിപ്പിൻറെ ആകൃതിയിൽ ഉണ്ടാക്കുന്ന ഇവ പൊള്ളയാ കുഴലിനു സമാനമാണ്. മാക്കറോണി എന്നത് ഈ ആകൃതിയെയല്ല മറിച്ച് അതുണ്ടാക്കാനുപയോഗിക്കുന്ന മാവിനെയാണ് സൂചിപ്പിക്കുന്നത്. വീടുകളിലും മറ്റും ഉണ്ടാക്കൻ സാധിക്കുന്ന ചെറിയ യന്ത്രങ്ങൾ ഉപയോഗിക്കാമെങ്കിലും മാക്കറോണി  പ്രധാനമായും വ്യാവസായിക അടിസ്ഥാനത്തിൽ വലിയ യന്ത്രങ്ങൾ ഉപയോഗിച്ച് മാവിനെ കുഴലുകളിലൂടെ വലിച്ച് ചുടാക്കി  ഉണക്കിയാണ് ഉണ്ടാക്കുന്നത്.

## പേരിനു പിന്നിൽ
മക്കെറോണി എന്നത് ഈ ഇറ്റാലിയൻ പദത്തിൽ നിന്നാണെന്നാണ് കരുതുന്നത്. ലത്തീനിൽ നനക്കുക, മൃദുവാക്കുക, അവശനാക്കുക, കൊല്ലാക്കൊല ചെയ്യുക എന്നൊക്കെ അർത്ഥമുള്ള 'മച്ചെരാരേ'  
എന്ന പദത്തിൽ നിന്നാണ് ഇറ്റാലിയൻ പദമായ മക്കെരോണെ(ണി) ഉണ്ടായതെന്നാണ് ഒരു വാദം. ചതച്ചതെന്നാണിതിനർത്ഥം. എന്നാൽ ചിലർ 'അമ്മാക്കരേ' എന്ന ഇറ്റാലിയൻ പദത്തിൽ നിന്നാണ് മക്കെറോണി എന്ന പേരുണ്ടായതെന്നും വാദിക്കുന്നുണ്ട്. അറബികൾ ആണ് ഈ വിഭവം കണ്ടുപിടിച്ചതെന്ന് മറ്റു ചിലർ വിശ്വസിക്കുന്നു. എന്നാൽ ശ്രാദ്ധച്ചടങ്ങുകളിൽ വിളമ്പുന്ന ഒരു തരം ബാർലിവിഭവത്തിൻറെ ഗ്രീക്ക് പേരായ 'മകാരിയ'-യിൽ നിന്നാണ് ഈ പേരിന്റെ ഉത്ഭവമെന്നു കരുതുന്നവരാണ് ഇന്നധികവും.

രണ്ടാം ലോക മഹായുദ്ധ കാലത്തുണ്ടായ ക്ഷാമകാലത്ത് പ്രധാന ആഹാരമായിരുന്നു **മക്രോണി**. 1950-കളുടെ രണ്ടാം പകുതിയിൽ കേരളത്തിലുണ്ടായ ഭക്ഷ്യക്ഷാമം നേരിടാനായി ഇറ്റലിയിൽ നിന്നു മക്കെറോണി ഇറക്കുമതി ചെയ്തത് കേരളരാഷ്ട്രീയത്തിൽ വലിയ വിവാദമായി.

## പരാമർശങ്ങൾ

വർഗ്ഗം:ഭക്ഷണപദാർത്ഥങ്ങൾ
കൽപ്പാണി

കല്ലാശാരിമാരുടെ ഒരു പണിയായുധമാണ് **കൽപ്പാണി**. ചുമരുകളും മറ്റും സിമന്റോ ചുണ്ണാമ്പുകൂട്ടോ ഉപയോഗിച്ച് തേച്ച് മിനുസപ്പെടുത്തുന്നതിനാണ് ഇത് ഉപയോഗിക്കുന്നത്. ദീർഘചതുരാകൃതിയിലുള്ള ഒരു പരന്ന മരപ്പലകയും അതിന്റെ ഒരു വശത്ത് ഒരു പിടിയും അടങ്ങുന്നതാണ് കൽപ്പാണിയുടെ ഘടന.
വർഗ്ഗം:പണിയായുധങ്ങൾ
മരിയ അമാൻഡിന

റോമൻ കത്തോലിക്കാ സഭയിലെ ഒരു പുണ്യവതിയാണ് **വിശുദ്ധ അമാൻഡിന** (1872 ഡിസംബർ, 28 - 1900 ജൂലൈ, 9).

## ജീവിതരേഖ
1872 ഡിസംബർ 28-ന് ബെൽജിയത്തിൽ കൊർണേലിയൂസ്, ആഗ്നസ് ദമ്പതിമാരുടെ മകളായി ജനിച്ചു. പൗളിൻ ജ്യൂറിസെന്നായിരുന്നു മരിയയുടെ ആദ്യനാമം. ലളിതജീവിതം നയിച്ചിരുന്നവരായിരുന്നു മരിയയുടെ കുടുംബം. മരിയയുടെ ഏഴാം വയസ്സിൽ അമ്മ മരണമടഞ്ഞു. തന്മൂലം മരിയയുടെ കുടുംബം സമീപഗ്രാമത്തിലേക്ക് താമസം മാറ്റി. പുതിയ ഭവനത്തിൽ മരിയയുടെയും സഹോദരിമാരുടെയും സംരക്ഷണം ഒരു സ്ത്രീ ഏറ്റെടുത്തു.

മരിയയുടെ സഹോദരിയായ റൊസാലീയ ആന്റ്‌വെർപ്പിലുള്ള ഫ്രാൻസിസ്‌കൻ മിഷനറീസ്‌ ഓഫ്‌ മേരി സഭയിൽ അംഗമായി ചേർന്നു. തുടർന്ന് സഹോദരിയുടെ പാതയിലൂടെ മരിയയും തന്റെ പതിനഞ്ചാം വയസ്സിൽ ഫ്രാൻസിസ്‌ അസീസിയുടെ മൂന്നാം സഭയിൽ പ്രവേശനം നേടി. പിന്നീട് ഇളയ സഹോദരിയയ മെറ്റിൽഡയും സഭയിൽ അംഗമായി ചേർന്നു. രോഗീപരിചരണത്തിനും മിഷൻ പ്രവർത്തനത്തിനുമായി മരിയ മാഴ്‌സീലസിലേക്ക് യാത്രയായി. ചൈനയിലെ തയ്‌വാൻഫുവിൽ നിർമ്മാണം ആരംഭിക്കുന്ന ആശുപത്രിയിൽ പ്രവേശിക്കുവാനായാണ് മരിയ അയക്കപ്പെട്ടത്. ശ്രീലങ്കയിലെ തുറമുഖംവഴിയാണ് മരിയ സഞ്ചരിച്ചത്. അവിടെ വച്ച് മരിയ, സഹോദരിയായ മേരി ഹോണറിനെ കണ്ടുമുട്ടിയിരുന്നു. മിഷൻപ്രവർത്തന കാലത്ത്‌ മരിയ താൻ സേവനം ചെയ്ത ആശുപത്രിയിൽ മികച്ച പ്രവർത്തനം കാഴ്‌ച വെച്ചിരുന്നു. 

തിരിച്ചെത്തി ആതുരസേവനമാരംഭിച്ച മരിയ മികച്ച സേവനമാണ് ചൈനയിലും നടത്തിയത്. ചൈനയിലെ ജനങ്ങൾ മരിയയെ *ചിരിക്കുന്ന വിദേശി* എന്നു അഭിസംബോധന ചെയ്തു. പിന്നീട് അമാൻഡിനയും രോഗിണിയായി മാറി. സാവധാനം അവളുടെ നില മെച്ചപ്പെടുകയും സേവനം തുടരുകയും ചെയ്തു. നാളുകൾക്കു ശേഷംതായ്‌വാനിലുണ്ടായ ബോക്‌സർ വിപ്ലവകാലത്ത്‌ മരിയ തുറുങ്കിലടക്കപ്പെട്ടു. 1900 ജൂലൈ 9-ന് മരിയയും ഒപ്പമുണ്ടായിരുന്ന ആറു സഹോദരിമാരും രക്തസാക്ഷിത്വം വരിച്ചു. മരിയയുടെ 27ആം വയസിലാണ് അന്ത്യം സംഭവിച്ചത്. 

### വിശുദ്ധ പദവി

1946 നവംബർ 24-ന് പയസ് പന്ത്രണ്ടാമൻ മാർപ്പാപ്പ മരിയയെ വഴ്ത്തപ്പെട്ടവളായി പ്രഖ്യാപിച്ചു. 2000 ഒക്ടോബർ 1-ന് ജോൺ പോൾ രണ്ടാമൻ മാർപ്പാപ്പ മരിയയെയും ഒപ്പമുണ്ടായിരുന്നവരെയും വിശുദ്ധപദവിയിലേക്കുയർത്തി. മരിയയുടെ ഓർമ്മത്തിരുനാൾ സെപ്‌റ്റംബർ 28-ന് ചൈനയിലെ രക്തസാക്ഷികൾക്കൊപ്പവും ജൂലൈ 9-ന് സഭയും ആചരിക്കുന്നു.

## അവലംബം

* Geboortehuis van bijna heilige Amandina beschermd, ''Het Belang van Limburg 17/07/2000'' 
* Heldin in China, *Jacques Van Baelen*, Galerij van Vlaamse Groten, Nr 3, 1967, Uitgeverij Saeftinge pvba, Blankenberge.
* Zuster Amandina in China, *Geert De Sutter*, Pastoraal Informatiecentrum vzw, D/2000/1671/4 900202010 Hasselt.

## പുറത്തേക്കുള്ള കണ്ണികൾ
* Maria Amandina at Franciscan Missionaries of Mary 

വർഗ്ഗം:1872-ൽ ജനിച്ചവർ
വർഗ്ഗം: 1900-ൽ മരിച്ചവർ
വർഗ്ഗം:ഡിസംബർ 28-ന് ജനിച്ചവർ
വർഗ്ഗം:ജൂലൈ 9-ന് മരിച്ചവർ
വർഗ്ഗം:കത്തോലിക്കാസഭയിലെ വിശുദ്ധർ
കൂടംകുളം ആണവനിലയം

തമിഴ്‌നാട്ടിലെ തിരുനെൽ‌വേലി ജില്ലയിലുള്ള ആണവനിലയമാണ് **കൂടംകുളം ആണവനിലയം**.1988 ൽ ഇന്ത്യൻ പ്രധാനമന്ത്രി രാജീവ് ഗാന്ധിയും സോവിയറ്റ് പ്രസിഡന്റ് മിഖായേൽ ഗോർബച്ചോവും തമ്മിൽ നടന്ന കരാറിലാണ് ഇതുമായി ബന്ധപ്പെട്ട ആദ്യ നയരേഖ രൂപപ്പെടുന്നത്. 2001-ൽ വിശദമായ പദ്ധതിരേഖയിൽ ഇരുരാജ്യങ്ങളും ഒപ്പുവെച്ചു. 2002 മെയ് മാസത്തിൽ നിർമ്മാണപ്രവർത്തനങ്ങൾ ആരംഭിച്ചു. റഷ്യൻ സാങ്കേതിക സഹായത്തോടെയാണ് 13,000 കോടി രൂപ ചെലവിൽ കൂടംകുളത്ത് ആണവോർജ നിലയം പണിയുന്നത്.

കൂടംകുളം ആണവവൈദ്യുതിനിലയത്തിൽ നിർമ്മാണത്തിലിരിക്കുന്ന 1,000 മെഗാവാട്ട് ഉത്പാദനക്ഷമതയുള്ള ആദ്യ യൂണിറ്റ് പ്രവർത്തനസജ്ജമാക്കുന്നതിന് മുന്നോടിയായുള്ള ഹോട്ട് റൺ അടുത്തിടെയാണ് ആരംഭിച്ചത്. കൂടംകുളത്തെ രണ്ട് റിയാക്ടറുകളിൽനിന്നുമായുള്ള മൊത്തം 2,000 മെഗാവാട്ട് വൈദ്യുതി ഉത്പാദനത്തിൽ തമിഴ്‌നാടിന് 925 മെഗാവാട്ട് വൈദ്യുതിവിഹിതവും കേരളത്തിന് 266 മെഗാവാട്ടും കർണാടകത്തിന് 442 മെഗാവാട്ടും പുതുച്ചേരിക്ക് 67 മെഗാവാട്ടും വൈദ്യുതിവിഹിതം നൽകാനാണ് തീരുമാനം. എന്നാൽ ഈ പദ്ധതിക്കെതിരെ ജനകീയ പ്രക്ഷോഭങ്ങൾ ശക്തമാണ്.

കൂടംകുളത്ത് 1,000 മെഗാവാട്ട് വീതമുള്ള രണ്ട് റഷ്യൻ റിയാക്ടറുകൾ  ഉപയോഗിക്കാനാണ് തീരുമാനിച്ചിരിക്കുന്നത്. റഷ്യൻ റിയാക്ടറും അതിന്റെ ഉപകരണങ്ങളും റഷ്യൻ നിർമ്മിതമായതിനാൽ  ഇതിന്റെ ഇന്ധനം പൂർണ്ണമായി ഇറക്കുമതി ചെയ്യേണ്ടി വന്നേയ്ക്കും. സമ്പുഷ്ട യുറേനിയം ആണ് ഇതിനു വേണ്ട ഇന്ധനം. ഇന്ത്യക്ക് യുറേനിയം സമ്പുഷ്ടീകരിക്കാനുള്ള പ്ലാന്റ് ഇല്ലാത്തതിനാലാണിത്.
### ആശങ്കകൾ
* കടൽത്തീരത്ത് സ്ഥിതിചെയ്യുന്നതിനാൽ ഈ നിലയം സുനാമി പോലുള്ള അപ്രതീക്ഷിത പ്രകൃതിക്ഷോഭങ്ങളുടെ കൈപ്പിടിക്കുള്ളിലാണ്.
* ആണവനിലയത്തിന്റെ 5 കിലോമീറ്റർ ചുറ്റളവിൽ ജനവാസം പാടില്ല എന്ന നിബന്ധന ഇവിടെ പാലിച്ചിട്ടില്ല.
* നിലയത്തിൽ നിന്നും ഒരു കിലോമീറ്ററിനുള്ളിലാണ് സുനാമിപീഡിതരെ പാർപ്പിച്ചിട്ടുള്ള കെട്ടിടം.

എന്നാൽ, ജപ്പാനിലെ ഫുകുഷിമ ആണവ നിലയം പോലെ ആണവച്ചോർച്ചയുണ്ടാവുമോ എന്ന ആശങ്കയുടെ അടിസ്ഥാനത്തിൽ പരിസ്ഥിതി പ്രവർത്തകരും നാട്ടുകാരും കൂടംകുളം ആണവ നിലയത്തിനെതിരെ പ്രക്ഷോഭത്തിലാണ്. അതേസമയം, ആണവ നിലയം സുരക്ഷിതമാണെന്നാണ് വിദഗ്ദ്ധ സമിതി പ്രധാന മന്ത്രിക്ക് നൽകിയത്. ഈ ജനകീയ സമരത്തിനു പിന്നിൽ വിദേശകരങ്ങളുണ്ടെന്ന സംശയത്തെ തുടർന്ന് ഇതേപ്പറ്റി അന്വേഷിക്കാൻ കേന്ദ്ര സർക്കാർ ഇന്റലിജൻസ് ബ്യൂറോയെ ചുമതലപ്പെടുത്തി. ഇതുമായി ബന്ധപ്പെട്ട് വിദേശത്തുനിന്നു ലഭിക്കുന്ന സഹായധനത്തെക്കുറിച്ചുള്ള വിശദാംശങ്ങൾ അറിയിക്കാനാവശ്യപ്പെട്ട്, കൂടംകുളം സമരവുമായി ബന്ധമുള്ള ആറു സന്നദ്ധസംഘടനകൾക്ക് ആഭ്യന്തര മന്ത്രാലയം നോട്ടീസ് നൽകിയിട്ടുണ്ട്.

ഇതിനിടയിൽ ആണവ വൈദ്യുത നിലയത്തിലെ ശാസ്ത്രജ്ഞർക്ക് വധഭീഷണി നിലനിൽക്കുന്നുണ്ട്. ആണവനിലയം ബോംബ് വെച്ചു തകർക്കുമെന്നുള്ള ഭീഷണിക്കത്തുകളും ആണവനിലയം അധികൃതർക്ക് ലഭിച്ചിരുന്നു. ഇതേത്തുടർന്ന് നിലയം കനത്ത സുരക്ഷാസംവിധാനത്തിലാണ്.

ഊർജ്ജോൽപാദനത്തിന്റെ ആദ്യ പ്രക്രിയയായ ചെയിൻ റിയാക്ഷൻ 2013 ജൂലൈ 13 അർദ്ധരാത്രിയോടെ ഔദ്യോഗികമായി ആരംഭിച്ചു. . 

## അവലംബം

## പുറത്തേയ്ക്കുള്ള കണ്ണികൾ
*Nuclear Power Corporation of India Ltd
*മലയാളം വാരിക, 2012 ഏപ്രിൽ 27 
*ദ എക്കണോമിസ്റ്റ്, 2012 മാർച്ച് 10
*മലയാളം വാരിക, 2012 ജൂൺ 15 

വർഗ്ഗം:തമിഴ്നാട്ടിലെ ആണവവൈദ്യുതപദ്ധതികൾ
ആന്ത്രോത്ത്

ലക്ഷദ്വീപ് ദ്വീപസമൂഹങ്ങളിലെ ഇന്ത്യാ ഉപഭൂഖണ്ഡത്തോട് ഏറ്റവും അടുത്ത്‌ കിടക്കുന്ന ദ്വീപാണ് **ആന്ത്രോത്ത്**. കൊച്ചിയിൽ നിന്നും 293 കിലോമീറ്ററും, കവരത്തിയിൽ നിന്നും 119 കിലോമീറ്റർ അകലെയാണ് ഈ ദ്വീപ്. 4.66 കിലോമീറ്റർ നീളവും, 1.43 കിലോമീറ്റർ വീതിയുമാണ് ഈ ദ്വീപിനുള്ളത്.   ദ്വീപ് സമൂഹത്തിലെ ഏറ്റവും വലിയതും, ഇസ്ലാം മതം സ്വീകരിച്ചതുമായ ദ്വീപാണ് ആന്ത്രോത്ത്.. ദ്വീപസമൂഹത്തിൽ ഏറ്റവും കുറവ് ലഗൂണുകൾ ഉള്ള ദ്വീപാണ് ആന്ത്രോത്ത്.

## ആകർഷണങ്ങൾ
### ജുമാഅത്ത് പള്ളി
ഏഴാം നൂറ്റാണ്ടിൽ ദ്വീപ് നിവാസികളെ ഇസ്ലാം മതത്തിലേക്ക് പരിവർത്തനം ചെയ്യിച്ചെന്ന് കരുതപ്പെടുന്ന അറബ് സന്ന്യാസി വിശുദ്ധ ഉബൈദുള്ളയുടെ ശവകുടീരം സ്ഥിതിചെയ്യുന്നത് ഇവിടെയാണ്.

## കൃഷി
തേങ്ങയാണ് ദ്വീപിലെ പ്രധാന കാർഷികോത്പ്പന്നം. മത്സ്യബന്ധനവും ഒരു പ്രധാന തൊഴിലാണ്. 

## പ്രധാന ഉത്പന്നങ്ങൾ
കയർ, കൊപ്ര എന്നിവയാണ് പ്രധാന ഉത്പന്നങ്ങൾ

## ഗതാഗത സൗകര്യങ്ങൾ
സൈക്കിൾ, മോട്ടോർ സൈക്കിളുകൾ, ഓട്ടോറിക്ഷകൾ എന്നിവയാണ് ദ്വീപിലെ ഗതാഗത സൗകര്യം.

## അവലംബം

വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
കക്ക

മൊളസ്ക് വർഗ്ഗത്തിൽപെട്ട, ഇരുപാളികളോടുകൂടിയ കട്ടിയേറിയ പുറന്തോടുള്ളതും ഇഴഞ്ഞുനീങ്ങുന്നതുമായ ഒരു കൂട്ടം ജലജീവികൾ പൊതുവേ അറിയപ്പെടുന്ന പേരാണ് **കക്ക** അഥവാ **നത്ത** (Clams). **നത്തക്കക്ക** എന്നും **നത്തക്ക** എന്നും പ്രാദേശികമായി അറിയപ്പെടുന്നുണ്ട്. ഇവയിൽ ചില ഇനങ്ങൾ ഭക്ഷ്യയോഗ്യമാണ്. കേരളത്തിലെ വടക്കൻ ജില്ലകളിൽ **എരുന്ത്** എന്ന പേരിലും ഇതറിയപ്പെടുന്നു.

ഒച്ചുവർഗ്ഗത്തിൽ പെട്ട മറ്റു മിക്ക ജലജീവികളേയും പോലെ, കക്കകൾക്കും ഒരു പ്രാകൃതരക്തചംക്രമണവ്യവസ്ഥയുണ്ട്. അവയുടെ അവയവങ്ങൾക്കുചുറ്റുമുള്ള ഈ രക്തചംക്രമണവ്യൂഹത്തിൽ പോഷകാഹാരങ്ങളുടേയും ഓക്സിജന്റേയും വാഹകമായി പ്രവർത്തിക്കുന്നതും ജലം‌പോലെ കാണപ്പെടുന്നതുമായ രക്തദ്രവമാണുള്ളത്. കക്കയുടെ ഭക്ഷണം ജലത്തിലൂടെ ഒഴുകിനടക്കുന്ന പ്ലാങ്ക്ടണാണ്. അകത്തേക്കു വെള്ളം വലിച്ചെടുത്ത് അതിൽനിന്നും ഭക്ഷണം അതിസൂക്ഷ്മമായ ചെകിളകളിലൂടെ അരിച്ചെടുത്ത് വായിലെത്തിക്കുകയും വായിലുള്ള പശപ്പു നിറഞ്ഞ പ്രതലത്തിൽ ശേഖരിച്ച് ദഹിപ്പിക്കുകയുമാണ് കക്കകളുടെ ആഹാരസംവിധാനം. അരിച്ചെടുത്ത വെള്ളം തുടർന്ന് പുറത്തേക്ക് ഉപേക്ഷിച്ചുകളയുന്നു.

## രൂപവിവരണം
മൃദുവായ ശരീരമാണ്. ഇത് രണ്ട് കക്കത്തോടുകൾകൊണ്ട് സംരക്ഷിച്ചിരിക്കുന്നു. ഈ തോടുകളെ ഒരു പേശികൊണ്ട് ബന്ധിച്ചിട്ടുണ്ട്. ഇവയ്ക്ക് വ്യക്തമായ തലയില്ല.

## അവലംബം
പൈറേറ്റ്സ് ഓഫ് ദ കരീബിയൻ (ചലച്ചിത്ര പരമ്പര)

പൈറേറ്റ്സ് ഓഫ് ദ കരീബിയൻ എന്ന വാൾട്ട് ഡിസ്നി തീം പാർക്ക് റൈഡിനെ അടിസ്ഥാനമാക്കി നിർമ്മിച്ച് അഞ്ച് ഹോളിവുഡ് ചലച്ചിത്രങ്ങളാണ് ഈ പരമ്പരയിലുള്ളത്. ആദ്യത്തെ മൂന്നു ചിത്രങ്ങളുടെ സംവിധായകൻ ഗോർ വെർബിൻസ്‌കിയും നാലാമത്തേതിന്റെ സം‌വിധാനം റോബ് മാർഷലുമാണ്. ടെഡ് എലിയട്ട്, ടെറി റൊസായിയോ എന്നിവർ തിരക്കഥാ രചനയും നിർവഹിച്ചിരിക്കുന്നു. ജെറി ബ്രക്ക്‌ഹെയ്മർ ആണ് നിർമാതാവ്. പ്രധാന കഥാപാത്രങ്ങൾ ക്യാപ്റ്റൻ ജാക്ക് സ്പാരോ (ജോണി ഡെപ്പ്),വിൽ ടേണർ(ഒർളാന്റോ ബ്ലൂം),എലിസബത്ത് സ്വാൻ(കെയ്റ നൈറ്റ്ലി),ക്യാപ്റ്റൻ ബാർബോസ്സ (ജഫ്രി റഷ്), ഡേവി ജോൺസ് (ബിൽ നൈറ്റി), ആൻജെലിക്ക(പെനലപ്പ് ക്രൂസ്) തുടങ്ങിയവരാണ്.

## ചലചിത്രങ്ങൾ
### ''ദ കഴ്സ് ഓഫ് ദ ബ്ലാക്ക് പേൾ'' (2003)

### ''ഡെഡ് മാൻസ് ചെസ്റ്റ്'' (2006)

### ''അറ്റ് വേൾഡ്സ് എൻഡ്'' (2007)

### ''ഓൺ സ്ട്രേഞ്ചർ ടൈഡ്സ്'' (2011)
ഈ ചലച്ചിത്രത്തിലും ജാക്ക് സ്പാരൊ ആണ് പ്രധാന കഥാപാത്രം. ഈ പാർട്ടിൽ വില്ല്യം ടർണറും എലിസബത്ത് സ്വാനും ഇല്ല. മറ്റുള്ള സിനിമകളെ അപേക്ഷിച്ച് ഈ ചിത്രത്തിൽ യുദ്ധ രംഗങ്ങൾ കുറവാണ്.

### ''ഡെഡ് മെൻ ടെൽ നോ ടെയിൽസ്'' (2017)

## സ്വീകരണം
### ബോക്സ് ഓഫീസ്

### നിരൂപക അവലോകനം

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ധൻരാജ് പിള്ള

**ധൻരാജ് പിള്ള** (മറാഠി: धनराज पिल्लै,  തമിഴ്:தன்ராஜ் பிள்ளை, ജനനം ജൂലൈ 1968) ഒരു ഇന്ത്യൻ ഹോക്കി താരമാണ്. അദ്ദേഹം മുൻ ഇന്ത്യൻ ദേശീയ ടീം ക്യാപ്റ്റനായിരുന്നു.നിലവിലെ ഇന്ത്യൻ ഹോക്കി ടീം മാനേജരാണ്.കൂടാതെ ഇന്ത്യൻ ഹോക്കി ഫെഡറേഷൻ അഡ്‌ഹോക്ക് കമ്മിറ്റി അംഗവുമാണ്.

## പുരസ്കാരങ്ങൾ
ഇന്ത്യയിലെ പരമോന്നത കായികബഹുമതിയായ രാജീവ് ഗാന്ധി ഖേൽരത്ന പുരസ്കാരം,  പത്മശ്രീ എന്നീ പുരസ്കാരങ്ങൾ അദ്ദേഹത്തിന് നൽകപ്പെട്ടിട്ടുണ്ട്.

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ
വർഗ്ഗം:1968-ൽ ജനിച്ചവർ
വർഗ്ഗം:ലോക സീരീസ് ഹോക്കി താരങ്ങൾ
ആംപ്ലിറ്റ്യൂഡ് മോഡുലേഷൻ

ഉയർന്ന ആവൃത്തിയിലുള്ള വൈദ്യുതകാന്തിക വാഹക തരംഗങ്ങളുടെ മേൽ ആവൃത്തി കുറഞ്ഞ (വിവരം ഉൾക്കൊള്ളുന്ന) തരംഗങ്ങളെ ഉൾപ്പെടുത്തുന്ന പ്രക്രിയയാണ് **മോഡുലേഷൻ**.

സാധാരണയായി അനലോഗ് സിഗ്നലുകളിൽ മൂന്ന് വിധത്തിലുള്ള മോഡുലേഷനുകളാണ് നടത്തുന്നത്:-
# ആംപ്ലിറ്റ്യൂഡ് മോഡുലേഷൻ (AM)
# ഫ്രീക്വൻസി മോഡുലേഷൻ (FM)
# ഫേസ് മോഡുലേഷൻ (PM)
thumb|right|250px|Fig 1: ‌ഒരു ശബ്ദ സിഗ്നലിന്റെ AM, FM മോഡുലേറ്റു ചെയ്ത രൂപം.
## ആംപ്ലിറ്റ്യൂഡ് മോഡുലേഷൻ (AM)
വാഹക തരംഗങ്ങളുടെ ആംപ്ലിറ്റ്യൂഡിനെ വിവരം ഉൾപ്പെടുന്ന തരംഗങ്ങളുടെ ആംപ്ലിറ്റ്യൂഡിനനുസരിച്ച് വ്യതിയാനം വരുത്തുന്ന മോഡുലേഷൻ രീതിയാണ് ആംപ്ലിറ്റ്യൂഡ് മോഡുലേഷൻ.

## മോഡുലേഷൻ ഇൻഡക്സ്
വിവരം ഉൾക്കൊള്ളുന്ന തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും, വാഹക തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും അംശബന്ധമാണ് മോഡുലേഷൻ ഇൻഡക്സ്.

മോഡുലേഷൻ ഇൻഡക്സിന്റെ പ്രായോഗിക അളവ് ഒന്നിനെക്കാൾ കുറവായിരിക്കണം. മോഡുലേഷൻ ഇൻഡക്സ് ഒന്നിനെക്കാൾ കൂടുതൽ ആയാൽ ആംപ്ലിറ്റ്യൂഡ് ചെയ്ത തരംഗത്തിൽ നിന്നും വിവരം ഉൾക്കൊള്ളുന്ന സിഗ്നലിനെ ഫലപ്രദമായി വേർതിരിക്കാൻ കഴിയില്ല.

വർഗ്ഗം:മോഡുലേഷൻ
കരീരം

പ്രധാനമായും മരുപ്രദേശങ്ങളിൽ വളരുന്ന **കരീരം**. ഇലകൾ ഇല്ലാത്തതും മുള്ളുകൾ ഉള്ളതുമായ സസ്യമാണിത്. കരിമുള്ളെന്നും സമാന നാമം. കരീരെമെന്ന പേരിൽ അറിയപ്പെടുന്ന സമാന ഗുണങ്ങളുള്ള രണ്ട് സസ്യങ്ങളുണ്ട്:)
*കാപാരിസ് അഫൈല്ല (Caparis Aphylla) ഇരട്ട മുള്ളുകളുള്ളതും  മുകളിലേക്കു വളരുന്നതുമായ ചെറിയ ചെടി.
*കാപാരിസ് സ്പൈനോസ (Caparis Spinosa) നിലത്തു പടർന്നു വളരുന്ന ചെടി.

കാക്കത്തൊണ്ടിയുമായി ഈ ചെടിയ്ക്ക് നല്ല സാമ്യമുണ്ട്.

## കാപാരിസ് അഫൈല്ല (Caparis Aphylla)
ഇൻഡ്യൻ കേപർ എന്ന ആംഗലേയ നാമവും ഹിന്ദിയിൽ കരീർ, കൈർ, കേർദ, കിരിർ  (करीर / कैर) എന്നീ പേരുകളിലും അറിയപ്പെടുന്നു. ആഫ്രിക്ക, മദ്ധ്യപൂർവേഷ്യ, ദക്ഷിണേഷ്യ എന്നിവിടങ്ങളിലെ മരു പ്രദേശങ്ങളിൽ വളരുന്നു. അഞ്ച് മീറ്ററിലധികം ഉയരമില്ലാത്ത, ഇളം തണ്ടുകളുടെ അഗ്രത്തിലല്ലാതെ മറ്റെങ്ങും ഇലകളില്ലാത്ത ഇരട്ട മുള്ളുകളുള്ള ചെടിയാണിത്. നവംബർ - ജനുവരി മാസങ്ങളിൽ തളിരിലകൾ പ്രത്യക്ഷപ്പെടുകയും മാർച്ച്-ഏപ്രിൽ, ഓഗസ്റ്റ്-സെപ്റ്റമ്പർ മാസങ്ങളിൽ ആകർഷകമായ ചുവന്ന പൂക്കൾ ഉണ്ടാവുകയും ചെയ്യുന്നു. മേയ്, ഒക്ടോബർ മാസങ്ങളിൽ പാകമാകുന്ന മാംസളമായ ചുവപ്പു ഫലം പക്ഷികൾ ഉടനടി ഭക്ഷിക്കുന്നു..  
ഇതിന്റെ ഫലം ഭക്ഷണമായി ഉപയോഗിക്കുന്നു. ഉദ്യാനങ്ങളിൽ അലങ്കാര ചെടിയായും, വനവൽകരണത്തിനും, മണ്ണൊലിപ്പു തടയുന്നതിനും വെച്ചു പിടിപ്പിക്കുന്നു..
## കാപാരിസ് സ്പൈനോസ (Caparis Spinosa)
മെഡിറ്റെറേനിയൻ രാജ്യങ്ങളിലും, മൊറോക്കോയിലെ മരുപ്രദേശങ്ങളിലും വളരുന്ന കുറ്റിച്ചെടി. ഇലകളും കായ്കളും ഭക്ഷണമായുപയോഗിക്കുന്നു.  
## ഔഷധ ശാസ്ത്രം
കരീരത്തിൽ നിന്ന് വേർതിരിച്ചെടുത്ത ഘടകങ്ങൾ പുരുഷ വന്ധ്യംകരണത്തിനും, രക്തത്തിലെ കൊഴുപ്പ്, പഞ്ചസാര എന്നിവ നിയന്ത്രിക്കുന്നതിനും, കോശങ്ങളുടെ ആയുസ്സ് വർദ്ധിപ്പിക്കുന്നതിനും ഉപയോഗിക്കാവുന്ന ഔഷധമാണന്ന് പരീക്ഷണാടിസ്ഥാനത്തിൽ നടത്തിയ പഠനങ്ങളിൽ വെളിവായിട്ടുണ്ട്.   
### ആയുർവേദത്തിൽ
*ചെടിയുടെ കൂമ്പും തൊലിയും കായും ഔഷധമായുപയോഗിക്കുന്നു
*തൊലി കയ്പ്പുള്ളതും വിരേചനഗുണമുള്ളതുമാണ്
*തൊലി വേദനയോടുകൂടിയ നീരിന് ഉപയോഗിക്കുന്നു
*വേര് രക്തവാതത്തിനും മഹോദരത്തിനും ഉപയോഗിക്കുന്നു
## മഹാഭാരതത്തിൽ
കർണ്ണപർവ്വം, അദ്ധ്യായം 30, ശ്ലോകം 24 ൽ  കരീരവും മറ്റ് മരങ്ങളും വളരുന്ന കാട്ടുപാതയെ പറ്റി കവി പറയുന്നു.
:शमी पीलु करीराणां वनेषु सुखवर्त्मसु 
:अपूपान सक्तु पिण्डीश च खाथन्तॊ मदितान्विताः   (VIII.30.24)
## അവലംബം

*  (1963): Need for afforestation in the arid zones of India. *LA-YAARAN* **13**.
*  (1977): *Handbook on afforestation techniques*. Dehra Dun.
*  (1975): *Environmental analysis of the Thar Desert*. Dehra Dun.

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=16&hit=1

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
അമിനി

ലക്ഷദ്വീപ് ദ്വീപസമൂഹങ്ങളിലെ ഒരു ദ്വീപാണ് **അമിനി**. കൊച്ചിയിൽ നിന്നും 407 കിലോമീറ്റർ അകലെയാണ് ഈ ദ്വീപ്. ദ്വീപിന്റെ തെക്ക് വശത്ത് കവരത്തിയും വടക്ക് വശത്ത് കട്‌മത്തും സ്ഥിതിചെയ്യുന്നു. 3 കിലോമീറ്റർ നീളവും, 1.5 കിലോമീറ്റർ വീതിയുമാണ് ഈ ദ്വീപിനുള്ളത്. ലഗൂണിന്റെ വലിപ്പവും കണക്കിലെടുത്താൽ മുട്ടയുടെ ആകൃതിയാണ് ഈ ദ്വീപിനുള്ളത്. 1.5 ചതുരശ്ര കിലോമീറ്റർ ലഗൂൺ ദ്വീപിലുണ്ട്. പവിഴവും, കടലിൽ നിന്നും കിട്ടുന്ന കല്ലുകളും കെട്ടിടനിർമ്മാണത്തിനായി ഉപയോഗിക്കുന്നു. ആമയുടേയും, തേങ്ങയുടേയും പുറംതോടുകൊണ്ട് ഊന്നുവടി നിർമ്മിക്കുന്ന കരകൗശലവിദഗ്ദ്ധർ ഈ ദ്വീപിലുണ്ട്. 

## പേരിനുപിന്നിൽ
വിശ്വാസം എന്നർത്ഥം വരുന്ന 'അമിൻ' എന്ന അറബി പദത്തിൽ നിന്നുമാണ് ദ്വീപിന് ഈ പേര് കിട്ടിയത്.

## അവലംബം

വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
വീരാൻകുട്ടി

ഉത്തരാധുനികമലയാള സാഹിത്യത്തിലെ ശ്രദ്ധേയരായ കവികളിൽ‌‌ ഒരാളാണ് **വീരാൻ‌കുട്ടി**. ഏഴ് കവിതാ സമാഹാരങ്ങൾ‌, കുട്ടികൾ‌ക്കായുള്ള മൂന്നു 

## ജീവിതരേഖ
1962 ജൂലൈ 9ന്‌ കോഴിക്കോട് ജില്ലയിലെ പേരാമ്പ്രക്കടുത്തുള്ള നരയംകുളത്ത് കുഞ്ഞബ്ദുല്ല, ആയിഷ ദമ്പതികളുടെ മകനായി ജനിച്ചു. കടമേരി ആർ.എ.സി. ഹൈസ്കൂൾ, പച്ച്‌പഹാട് നവോദയ വിദ്യാലയ (രാജസ്ഥാൻ), കല്ലിക്കണ്ടി എൻ.എ.എം. കോളേജ്, ശ്രീശങ്കരാചാര്യ സംസ്കൃത സർ‌വകലാശാല, അരീക്കോട് സുല്ലമുസ്സലാം സയൻസ് കോളേജ്, മൊകേരി ഗവ.കോളജ് എന്നിവിടങ്ങളിൽ മലയാളം അദ്ധ്യാപകനായി ജോലി ചെയ്തു. അസോ.പ്രൊഫസർ ആയിരിക്കെ മsപ്പള്ളി ഗവണ്മെന്റ് കോളേജിൽ നിന്നും 2019 മാർച്ച് 31ന് വിരമിച്ചു. മലയാള വിഭാഗം മേധാവി. ഭാര്യ :റുഖിയ, മക്കൾ:റുബ്‌ന പർ‌വീൺ,തംജീദ്.

## കവിതാ സമാഹാരങ്ങൾ‌

*ജലഭൂപടം (പാപ്പിലോൺ ബുക്സ് - 1999)
*മാന്ത്രികൻ (ഡി സി ബുക്സ് - 2004)
*ആട്ടോഗ്രാഫ് (ഡി സി ബുക്സ് - 2007)
*തൊട്ടു തൊട്ടു നടക്കുമ്പോൾ (എസ് എം എസ് കവിതകൾ) (2010)
*മൺവീറ് (ഡി സി ബുക്സ്- 2011)
*വീരാൻകുട്ടിയുടെ കവിതകൾ-സമ്പൂർണ്ണം(2013)
*മിണ്ടാപ്രാണി(2015)
*നിശ്ശബ്ദതയുടെ റിപ്പബ്ലിക്ക്(2018)
* ഇനിയുള്ള ദിവസങ്ങൾ (2021)
* ലോകകവിത - വിവർത്തനം (2018)
* അലയുന്ന പറവകൾ - വിവർത്തനം (2022)
സഹൃദയഹൃദയത്തെ ആസ്വദിക്കുന്നതാണ് കവിത. കാലഘട്ടത്തിനനുസരിച്ച്  പുതിയ കവിതകൾ രൂപപ്പെട്ടു കൊണ്ടിരിക്കുന്നു. പുതിയ കാലത്തെ കവിതയായ് വീരാന്കുട്ടിയുടെ 'സ്മാരകം' എന്ന കവിതയിൽ ഒരു ചെറിയ അപ്പൂപ്പൻതാടി ഒട്ടും നിസ്സാരമല്ല എന്നതാണ് കവി സമർഥിക്കുന്നത്.ചിറകുകൾ ഇല്ലാത്ത ദേശാന്തര കിളിയെ പോലെ പറക്കാനാവില്ലാത്ത ഒരു ചെറു അപ്പൂപ്പൻ താടിയാണ് കവിതയിൽ പരാമർശിക്കുന്നത്.സ്വന്തമായി ആകാശം ഇല്ല ദേശാന്തരം വിധിച്ചിട്ടില്ല ചിറകില്ലാതെ പോലും അത് പറന്നുയരുന്നു.കുഞ്ഞിനെ എന്ന പോലെ ചേർത്തുവെച്ച് വിത്തിനെയും കൂട്ടി ആഴങ്ങളിൽ പറന്ന് തിരിച്ചു മണ്ണിൽ നിലയുറക്കുമ്പോൾ..ഒരു സ്മാരക മരം ആയി മാറുമ്പോൾ അതിൽ വിശ്രമിക്കാൻ വരുന്ന ഒരാളും ചിന്തിച്ചു കാണില്ല ഒരു ഭാരമില്ലാത്ത തൊപ്പയാണല്ലോ അത്രയും വലിയ ഒരു സ്മാരകത്തിന് ജന്മം നൽകിയത് എന്ന് സത്യം.ഒരിക്കലും അപ്പൂപ്പൻതാടി അഹങ്കരിക്കുന്നില്ല..!ആകാശം മുഴുവൻ കൈക്കലാക്കി പറന്നുയരുമ്പോൾ പക്ഷി എന്ന പേര് നൽകാത്തതിൽ കൃതജ്ഞത കാണിക്കുന്നു കാരണം പക്ഷി എന്നു പറയുമ്പോൾ ഒരു പരിമിതി പോലെയാണ് അപ്പൂപ്പൻ താടി കണക്കാക്കുന്നത്.പക്ഷിയേക്കാൾ ഉയരത്തിൽ പറക്കാനും ചെറുതായതുകൊണ്ട് അതിൻറെ സ്വാതന്ത്ര്യം ഒരിക്കലും നിഷേധിക്കുന്നില്ല.മനുഷ്യർ പലപ്പോഴും വലിയ ചിന്ത കൊടുക്കാത്ത അപ്പൂപ്പൻ താടിയെ വീരാൻകുട്ടി അതിൻറെ ആഴങ്ങളിലൂടെ കവിതയായി ചിത്രീകരിച്ചപ്പോൾ ആസ്വാദകർ ആഴങ്ങളിലേക്കുള്ള അർത്ഥ തലങ്ങളിലേക്ക് കടന്നു ചെല്ലുന്നു.

## ബാലസാഹിത്യം
നരയംകുളം കുട്ടി എന്ന പേരിൽ ബാലമാസികകളിൽ കഥകളും,കവിതകളും എഴുതി. മണ്ടൂസുണ്ണി, ഉണ്ടനും നീലനും, നാലുമണിപ്പൂവ് എന്നീ നോവലുകൾ ലേബർ ഇൻ‌ഡ്യ ബാലമാസികയിൽ പ്രസിദ്ധീകരിച്ചു.പറന്നുപറന്ന് ചേക്കുട്ടിപ്പാവ ബാലനോവൽ 2018ൽ പുറത്തുവന്നു.
## ബഹുമതികൾ
കവിതയ്ക്കുള്ള കേരള സാഹിത്യ അക്കാദമി അവാർഡ്( 2017)

*കെ. എസ്. കെ. തളികുളം പുരസ്കാരം
*ചെറുശ്ശേരി പുരസ്കാരം
*അബുദാബി ഹരിതാക്ഷര പുരസ്കാരം
*വിടി കുമാരൻ കാവ്യ പുരസ്കാരം
*മഹാകവി പി കുഞ്ഞിരാമൻ നായർ കവിതാ പുരസ്കാരം
*തമിഴ് നാട് സി ടി എം എ സാഹിത്യ പുരസ്കാരം
*അയനം എ അയ്യപ്പൻ കവിതാപുരസ്കാരം
*ദുബൈ ഗലേറിയ ഗാല്ലന്റ് അവാർഡ്,
*എസ്.എസ്.എഫ് സാഹിത്യോത്സവ് അവാർഡ്

## അവലംബം

## കൂടുതൽ
*പോയട്രി ഇന്റർ‌നാഷണൽ വെബിൽ 
*വീരാൻ‌കുട്ടി'പെൺമരങ്ങൾ' എന്ന കവിത 
*http://www.dcbookshop.net/author/veerankutti 

വർഗ്ഗം:മലയാളകവികൾ
വർഗ്ഗം:1969-ൽ ജനിച്ചവർ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കോഴിക്കോട് ജില്ലയിൽ ജനിച്ചവർ
ബങ്കാരം

ലക്ഷദ്വീപ് ദ്വീപസമൂഹങ്ങളിലെ ഒരു ദ്വീപാണ് **ബങ്കാരം**. കൊച്ചിയിൽ നിന്നും 459 കിലോമീറ്റർ അകലെയാണ് ഈ ദ്വീപ്.  

## വിനോദസഞ്ചാരം
ദ്വീപ് സമൂഹത്തിൽ വിദേശികൾക്ക് പ്രവേശനമുള്ളതും, മദ്യപാനം നിരോധിച്ചിട്ടില്ലാത്തതുമായ ഏക ദ്വീപാണ് ഇത്. ദ്വീപ് നിറയെയുള്ള വെള്ളമണൽ ഈ ദ്വീപിന്റെ ഒരു പ്രത്യേകതയാണ്. ബങ്കാരം ടൂറിസ്റ്റ് റിസോർട്ട് വിനോദസഞ്ചാരികൾക്കുള്ള സൗകര്യങ്ങൾ ഒരുക്കുന്നു. 60 ചാരുകിടക്കകളും, വിവിധതരം ഭക്ഷണം ലഭിക്കുന്ന ഭക്ഷണശാലയും ഇവർ വിനോദസഞ്ചാരികൾക്കായി ഒരുക്കിയിട്ടുണ്ട്.

ജലക്രീഡകളും, മറ്റ് സാഹസിക ക്രീഡകളും ഇവിടെ ഒരുക്കിയിട്ടുണ്ട്.

## പ്രവേശനം
അഗത്തിയാണ് ഈ ദ്വീപിലേക്കുള്ള പ്രവേശനകവാടം.

## അവലംബം

വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ജനവാസമില്ലാത്ത ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
അധ്യാത്മവിചാരം പാന

പൂന്താനം നമ്പൂതിരിയുടെ ജ്ഞാനപ്പാനയ്ക്കു സമമെന്നോ അതിനുപരി എന്നോ പറയത്തക്ക നിലയിൽ അജ്ഞാതനാമാവായ ഒരു കവി രചിച്ചതാണ്‌ **അധ്യാത്മവിചാരം പാന**.  പൂന്താനത്തിന്റെ ജ്ഞാനപ്പാനയിൽ ഭക്തിമാർഗ്ഗം തെളിഞ്ഞുനില്ക്കുന്നതുപോലെ ഈ കൃതിയിൽ ജ്ഞാനമാർഗ്ഗം തെളിഞ്ഞു കാണുന്നു. പ്രസ്തുതകൃതിയിൽ പ്രസ്താവിച്ചിരിക്കുന്നവ ‘പറയാവതല്ലെങ്കിലും പറയുന്നു ഞാൻ’ എന്നു പറഞ്ഞുകൊണ്ടാണ്‌ ഗ്രന്ഥം ആരംഭിച്ചിരിക്കുന്നത്.

ഭക്തിമാർഗ്ഗം, കർമ്മമാർഗ്ഗം, ജ്ഞാനമാർഗ്ഗം എന്നീ മൂന്നു പന്ഥാക്കളിൽ കൂടിയാണല്ലോ ഭാരതീയരായ വേദാന്തികൾ ഗ്രന്ഥങ്ങൾ രചിച്ചിട്ടുള്ളത്‌. വൈജ്ഞാനികവും വൈകാരികവുമായ ബ്രഹ്മബന്ധത്തെ യഥാക്രമം ജ്ഞാനമാർഗ്ഗവും ഭക്തിമാർഗ്ഗവും പ്രതിനിധാനം ചെയ്യുന്നു. ഫലാഭിസന്ധി കൂടാതെയുള്ള വിഹിതകർമ്മാനുഷ്ഠാനമാണ്‌ കർമ്മമാർഗ്ഗത്തിന്റെ ലക്ഷണം.
വിശ്വസൃഷ്ടി മുതല്ക്കുള്ള കാര്യങ്ങൾ വളരെ വിസ്തരിച്ചല്ലെങ്കിലും സാമാന്യജനങ്ങൾക്കു കൂടി സുഗ്രഹമാകത്തക്ക നിലയിൽ പ്രസ്തുത കൃതിയിൽ പ്രതിപാദിച്ചിരിക്കുന്നു.

## അവലംബം
1959 ൽ കെ.രാഘവൻ പിള്ള കണ്ടെടുത്ത് പുനപ്രസിദ്ധീകരിച്ച അധ്യാത്മവിചാരം പാനയുടെ അവതാരിക. പേജ് 3 , 4 , 5 , 6
ഓർഗാനിക് ലൈറ്റ് എമിറ്റിങ്ങ് ഡയോഡ്

ഒരു പ്രത്യേക തരം ലൈറ്റ് എമിറ്റിങ്ങ് ഡയോഡ് ആണ് **ഓർഗാനിക് ലൈറ്റ് എമിറ്റിങ്ങ് ഡയോഡ്**.**ഓ.എൽ.ഇ.ഡി (OLED)** എന്ന പേരിലാണ് ഇത് പൊതുവേ അറിയപ്പെടുന്നത്. ഇതിന്റെ പ്രകാശത്തിനു കാരണമായ പാളി ഒരു ഓർഗാനിക് മിശ്രിതം ഉപയോഗിച്ചാണ്‌ നിർമിച്ചിരിക്കുന്നത്. അതിലൂടെ വൈദ്യുത പ്രവാഹം ഉണ്ടാകുമ്പോൾ പ്രകാശം പുറത്തുവരുന്നു. ഈ ഓർഗാനിക് പാളി രണ്ടു ഇലക്ട്രോഡുകൾക്കിടയിലാണ് സ്ഥാപിച്ചിരിക്കുന്നത്. പൊതുവേ ഇലക്ട്രോഡുകളിൽ ഒന്ന് സുതാര്യം ആയിരിക്കും.

പ്രധാനമായും ഡിസ്പ്ലേകൾ നിർമ്മിക്കുന്നതിനാണ് ഓ.എൽ.ഇ.ഡി ഉപയോഗിക്കുന്നത്. ഓ.എൽ.ഇ.ഡി ഡിസ്പ്ലേകൾക്ക് ബാക്ക് ലൈറ്റ് ആവശ്യമില്ല.അതിനാൽ കറുത്ത നിറം പ്രദർശിപ്പിക്കുന്നതിൽ കൂടുതൽ വ്യക്തത പുലർത്തുന്നു.(ഡിസ്പ്ലേകളുടെ മികവിനെ അളക്കുന്നതിനുള്ള ഒരു പ്രധാന ഘടകം ആണ് കറുത്ത നിറം പ്രദർശിപ്പിക്കുന്നതിനുള്ള കഴിവ്. അതിനാൽ ഓ.എൽ.ഇ.ഡി ഡിസ്പ്ലേകൾ എൽ.സി.ഡി. ഡിസ്പ്ലേയെക്കാൾ മികച്ച ദൃശ്യങ്ങൾ പ്രദാനം ചെയ്യുന്നു. അതോടൊപ്പം വലിപ്പവും കുറവായിരിക്കും.

രണ്ടു തരം ഓ.എൽ.ഇ.ഡി നിലവിലുണ്ട്. *1.പി.എം.ഓ.എൽ.ഇ.ഡി. (PMOLED) 2.എ.എം.ഓ.എൽ.ഇ.ഡി. (AMOLED)*. ഇപ്പോൾ എ.എം.ഓ.എൽ.ഇ.ഡി മൊബൈൽ ഫോണുകളിൽ വ്യാപകമായി ഉപയോഗിക്കുന്നുണ്ട്. സാധാരണ എൽ.സി.ഡി. ഡിസ്പ്ലേയെക്കാൾ മികച്ച ദൃശ്യങ്ങളും കുറഞ്ഞ വൈദ്യുത ഉപയോഗവും ഇതിന്റെ പ്രചാരത്തിന് പ്രധാന കാരണമാണ്.

## അവലംബം

## പുറത്തേക്കുള്ള കണ്ണികൾ

* http://electronics.howstuffworks.com/oled.htm
* http://www.oled-info.com/introduction
* http://www.oled-display.net/

വർഗ്ഗം:ലൈറ്റ്-എമിറ്റിങ് ഡയോഡുകൾ
വർഗ്ഗം:അമേരിക്കൻ കണ്ടുപിടിത്തങ്ങൾ
എടത്തോള പൈതൃക ഭവനം

മലപ്പുറം ജില്ലയിലെ വേങ്ങരക്കടുത്ത് കുറ്റൂരിലുള്ള അമൂല്യ ഗ്രന്ഥങ്ങളുടേയും കൈയെഴുത്തുപ്രതികളുടേയും വൻശേഖരം സൂക്ഷിച്ചിരിക്കുന്ന ഒരു മുസ്ലിം ഭവനമാണ് **എടത്തോള പൈതൃക ഭവനം**. 1862- ലെ താളിയോലയിലെഴുതിയ ആധാരങ്ങൾ,ബ്രിട്ടീഷ് ഗസറ്റുകൾ, 1700 മുതൽ 1900 വരെയുള്ള അറബി-മലയാളം, തമിഴ്-അറബി ഗ്രന്ഥങ്ങളുടെ ശേഖരം എന്നിവ ഈ പൈതൃക ഭവനത്തിലുണ്ട് . 1869 ൽ കൂളിപ്പുലാക്കൽ കുഞ്ഞുമൊയ്തു അധികാരിയാണ് ഈ ഭവനം നിർമ്മിച്ചത്. ഈ ഭവനത്തിൽ സൂക്ഷിക്കപ്പെട്ട, 1925 ൽ മലബാർ കലാപകാലത്ത് സേലം ജയിലിലടക്കപ്പെട്ടിരുന്ന അരീക്കാൻ മൊയ്തീൻ എന്നയാൾ എടത്തോള കുഞ്ഞാലിക്കെഴുതിയ ഒരു കത്ത് അടുത്തിടെ ചരിത്രകുതുകികളുടെ ശ്രദ്ധയെ ആകർഷിച്ചിരുന്നു.1869 ൽ മായൻകുട്ടി എളയ എഴുതിയ മലയാളത്തിലെ ആദ്യത്തെ ഖുർആൻ പരിഭാഷയുടെ പ്രതിയും ഇവിടെ സൂക്ഷിക്കപ്പെട്ടവയിൽ ഉൾപ്പെടുന്നു. മഹാകവി മോയിൻകുട്ടി വൈദ്യരുടെ അപ്രകാശിത രചനകളും ഈ ഗ്രന്ഥശേഖരത്തിലുണ്ട്. എടത്തോള അബദുൽ ഗഫൂർ ആണ് ഈ ഭവനത്തിന്റെ ഇപ്പോഴത്തെ അവകാശി. 

## അവലംബം

വർഗ്ഗം:ചരിത്രം 
വർഗ്ഗം:പുരാവസ്തുശേഖരണകേന്ദ്രങ്ങൾ
വർഗ്ഗം:കേരളചരിത്രം
അഗത്തി

ലക്ഷദ്വീപിന്റെ കവാടം എന്നറിയപെടുന്നു.5 ചെറുദ്വീപുകളാൽ ചുറ്റപ്പെട്ട ദ്വീപാണ് അഗത്തി.
ലക്ഷദ്വീപ് ദ്വീപസമൂഹങ്ങളിലെ ഒരു ദ്വീപാണ് **അഗത്തി**. കൊച്ചിയിൽ നിന്നും 459 കിലോമീറ്റർ അകലെയാണ് ഈ ദ്വീപ്. കവരത്തിയുടെ വടക്ക്-പടിഞ്ഞാറ് വശത്താണ് ഈ ദ്വീപ് സ്ഥിതിചെയ്യുന്നത്. 6 കിലോമീറ്റർ നീളവും, 1 കിലോമീറ്റർ വീതിയുമാണ് ഈ ദ്വീപിനുള്ളത്.  17.50 ചതുരശ്ര കിലോമീറ്റർ ലഗൂൺ ദ്വീപിലുണ്ട്.. 

## ആകർഷണങ്ങൾ
ജലക്രീഡകൾക്കുള്ള സൗകര്യമാണ് ദ്വീപിലെ ഒരു പ്രധാന ആകർഷണം. ദ്വീപിൽ ഒരു സ്വകാര്യ റിസോർട്ട് ഉണ്ട്.വിമാനത്താവളമുള്ള ഏക ദ്വീപ്.ബംഗാരം എന്ന വിനോദ സഞ്ചാര ക്കേന്ദ്രം ഈ ദ്വീപിനടുത്താണ്.

## ഭക്ഷ്യ വിഭവങ്ങൾ
തേങ്ങാചോറും കായവും,തേങ്ങയും മാസ്സും ,ദ്വീപുണ്ട ,,

## കൃഷി
മത്സ്യബന്ധനമാണ് പ്രധാന തൊഴിൽ. കയർ, കൊപ്ര എന്നിവയും പ്രധാന വരുമാനമാർഗ്ഗമാണ്.

## പ്രധാന ഉത്പന്നങ്ങൾ
കയർ, കൊപ്ര,മാസ്സ് എന്നിവയാണ് പ്രധാന ഉത്പന്നങ്ങൾ

## ഗതാഗത സൗകര്യങ്ങൾ
സൈക്കിൾ, മോട്ടോർ സൈക്കിളുകൾ, ഓട്ടോറിക്ഷകൾ എന്നിവയാണ് ദ്വീപിലെ ഗതാഗത സൗകര്യം. 

## ആരോഗ്യം
ആധുനിക സൗകര്യങ്ങളോടുകൂടിയുള്ള ഒരു ആശുപത്രി ഇവിടെയുണ്ട്.

## എത്തിച്ചേരേണ്ട വിധം
കപ്പൽ മാർഗ്ഗവും, വിമാനമാർഗ്ഗവും ഇവിടെ എത്തിച്ചേരാവുന്നതാണ്. വിവിധ നഗരങ്ങളിൽ നിന്നും ഇവിടേക്ക് വിമാനസൗകര്യം ലഭ്യമാണ്.

## അവലംബം

വർഗ്ഗം:ലക്ഷദ്വീപിലെ ദ്വീപുകൾ
വർഗ്ഗം:ഇന്ത്യയിലെ ദ്വീപുകൾ
കിസാൻ ക്രെഡിറ്റ് കാർഡ് പദ്ധതി

ഭാരതത്തിലെ കേന്ദ്രസർക്കാരിന്റെ നിർദ്ദേശപ്രകാരം റിസർവ്വ് ബാങ്ക് ആവിഷ്കരിച്ച് നബാർഡ് മേൽനോട്ടം വഹിക്കുന്ന പദ്ധതിയാണ് **കിസാൻ ക്രഡിറ്റ് കാർഡ് പദ്ധതി** (*Kisan Credit Card Scheme*). ആവശ്യമായ സമയങ്ങളിൽ പര്യാപ്തമായ രീതിയിൽ കാർഷിക വായ്പ കർഷകരിൽ എത്തിക്കുന്നതിനായി 1998 ലാണ് ഇത് ആരംഭിക്കുന്നത്. വിത്ത്, വളം, കീടനാശിനികൾ, കാർഷികോപകരണങ്ങൾ തുടങ്ങിയവ വാങ്ങുന്നതിനാവശ്യമായ സാമ്പത്തിക സഹായം ശരിയായ സമയങ്ങളിൽ ലഭ്യമാക്കുന്നതിനാണ് ഈ പദ്ധതി ഊന്നൽ നൽകുന്നത്.

## സവിശേഷതകൾ
* ബാങ്കുകൾ മുഖേന അർഹരായ കൃഷിക്കാർക്ക് ക്രഡിറ്റ് കാർഡ്, പാസ്സ് ബുക്ക് എന്നിവ നൽകുന്നു.
* വാണിജ്യബാങ്കുകൾ, ഗ്രാമീണബാങ്കുകൾ, സഹകരണബാങ്കുകൾ എന്നിവവഴിയാണ് ഈ പദ്ധതിയിലൂടെ കാർഡ് ലഭ്യമാക്കുന്നത്.
* കാർഷികരീതി, ഭൂവിസ്തൃതി, വിളകൾ എന്നിവയെ അടിസ്ഥാനമാക്കി കാർഷികപരിധി നിശ്ചയിച്ച് കർഷകവായ്പ അനുവദിക്കുന്നു.
* 3 വർഷം വരെയാണ് കാർഡുകൾ അനുവദിക്കുന്നതെങ്കിലും അത് 5 വർഷം വരെ നീട്ടി നൽകാറുമുണ്ട്
* രണ്ടുതരം കാർഷികവായ്പകളാണ് നൽകപ്പെടുന്നത്.  കൃഷി ചെലവുകൾക്കായി ഹ്രസ്വകാല വായ്പയും മൂലധന ചെലവുകൾക്കായി ദീർഘകാല വായ്പയും.
* ഹ്രസ്വകാല കാർഷിക വായ്പകൾക്ക് 12 മാസമാണ് കാലാവധി.
* വർഷത്തിൽ എത്ര തവണ വേണമെങ്കിലും അനുവദിച്ചിരിക്കുന്ന തുകവരെ പിൻവലിക്കുന്നതിനും അത് തിരിച്ചടയ്ക്കുന്നതിനും സൗകര്യം ഈ പദ്ധതിയിൽ നൽകുന്നുണ്ട്.
* ദീർഘകാല വായ്പകൾക്ക് 5 വർഷം വരെയാണ് കാലാവധി.
* കൃഷിനാശത്തിന് വായ്പയിൽ തിരിച്ചടവ് പുനഃക്രമീകരിച്ച് നൽകുന്നുമുണ്ട്.
* റിസർവ്വ് ബാങ്ക് നിഷ്കർഷിക്കുന്ന കാർഷികവായ്പാ നിബന്ധനകൾ ഈ വായ്പകൾക്കും ബാധകമാക്കിയിരിക്കുന്നു.

വർഗ്ഗം:ഭാരതസർക്കാരിന്റെ പദ്ധതികൾ
അബ്ബാസ് ഇബ്നു ഫിർനാസ്

ഇന്നത്തെ സ്പെയ്നിലെ റോൻഡയിൽ എ.ഡി. 810-887 കാലയളവിൽ ജീവിച്ച ഒരു അന്തലൂസിയൻ ബഹുമുഖ പ്രതിഭയായിരുന്നു **അബ്ബാസ് ഇബ്നു ഫിർനാസ്**. അബ്ബാസ് ഖാസിം ഇബ്നു ഫിർനാസ് എന്നും അദ്ദേഹം അറിയപ്പെടുന്നു. ഭൗതികശാസ്ത്രം, എൻജിനിയറിംഗ്,വ്യാമയാനം എന്നീ രംഗങ്ങളിലെ കണ്ടുപിടിത്തങ്ങളിലൂടെയാണ് അദ്ദേഹം പ്രസിദ്ധൻ. കൂടാതെ അറബി കവി,സംഗീതജ്ഞൻ എന്ന നിലയിലും അറിയപ്പെടുന്നു. വൈമാനികയാത്രയുടെ കണ്ടുപിടിത്തത്തിന്റെ ആദ്യശ്രമങ്ങൾ ഫിർനാസിന്റെതാണെന്ന് വിലയിരുത്തപ്പെടുന്നു.

## കണ്ടുപിടിത്തങ്ങൾ
അൽ-മഖത എന്നു വിളിക്കുന്ന ഒരു ജലഘടികാരം അബ്ബാസ് ഫിർനാസ് രൂപകല്പന ചെയ്തെടുക്കുകയുണ്ടായി. വർണ്ണരഹിതമായ ഗ്ലാസ്സുകൾ നിർമ്മികുന്നതിനുള്ള രീതികൾ അദ്ദേഹം കണ്ടെത്തി. വിവിധതരത്തിലുള്ള ഗ്ലാസുകളായ പ്ലൈൻസ്പിയേഴ്സ്,കറക്റ്റീവ് ലെൻസുകൾ,റീഡിംഗ് സ്റ്റോണുകൾ എന്നിവയും നക്ഷത്രങ്ങളുടേയും ഗ്രഹങ്ങളുടേയും ചലനങ്ങളെ പ്രതീകവൽകരിക്കാനായി ഉപയോഗിക്കാവുന്ന ചെറുവളയങ്ങളുടെ മാല എന്നിവയും അദ്ദേഹം നിർമ്മിച്ചു.   ക്വാർട്ട്സുകൾ മുറിക്കുന്നതിനായി ഈജിപ്തിലേക്കായിരുന്നു സ്പെയിൻ കല്ലുകൾ കയറ്റി അയച്ചിരുന്നത്. ഇതു നിറുത്തുന്നതിനായി അദ്ദേഹം ക്രിസ്റ്റൽ കല്ലുകൾ മുറിക്കുന്ന പ്രക്രിയ വികസിപ്പിച്ചെടുത്തു.

## സ്മരണ
അബ്ബാസ് ഇബ്നു ഫിർനാസിനെ  ആദരിച്ചുകൊണ്ട് നൽകപ്പെട്ടതാണ് ചന്ദ്രനിലെ ക്രാറ്റർ ഇബ്നു ഫിർനാസ്.

## അവലംബം
ലഗൂൺ

ദ്വീപുകളാലോ തീരങ്ങളാലോ വേർതിരിക്കപ്പെട്ട ആഴം കുറഞ്ഞ കടൽപരപ്പിനെയാണു്  **ലഗൂൺ** എന്ന് പറയുന്നതു്. ലഗൂണുകളെ തീരദേശ ലഗൂണുകളെന്നും ദ്വീപുജന്യ ലഗൂണുകളെന്നും  രണ്ടായി തിരിച്ചിരിക്കുന്നു. മണൽ കൊണ്ട് വേർതിരിക്കപ്പെട്ടതും പാറക്കൂട്ടങ്ങളാൽ വേർതിരിക്കപ്പെട്ടതും കണ്ടുവരുന്നു. മിക്ക തീരപ്രദേശങ്ങളിലും സർവസാധാരണയായി ലഗൂണുകൾ കണ്ടുവരുന്നു. താരതമ്യേന കടൽ വെള്ളത്തിന്റെയത്ര ഉപ്പ് ലഗൂണുകളിലെ വെള്ളത്തിനുണ്ടാകാറില്ല."

## ചിത്രശാല

Image:GlenrockLagoonFromLeichhardtLookout.JPG| ആസ്ത്രേലിയയിലെ ഗ്ലെൻറോക്ക് തീരം
Image:Lagoa dos Patos PIA03444 lrg.jpg|ബ്രസീൽ
Image:Lagoon-of-venice-landsat-1 Names.jpg|വെനീസ് ആകാശചിത്രം
Image:Zalewszczecinski.jpeg|ആകാശചിത്രം 
Image:Baltic spits.png|ബാൾടിൿ കടൽ.
Image:Kiritimati-EO.jpg|കിരിടിമടി.


## അവലംബങ്ങൾ
*
*
## പുറത്തേക്കുള്ള കണ്ണികൾ

വർഗ്ഗം:ആവാസവ്യവസ്ഥകൾ
വർഗ്ഗം:സമുദ്രശാസ്ത്രം
വർഗ്ഗം:ജലാശയങ്ങൾ
തത്ത്വശാസ്ത്ര അപഗ്രഥനം

സങ്കീർണമായ പദാർഥത്തെയോ സ്ഥിതിയെയോ വിഭിന്നവും ലളിതവുമായ ഘടകങ്ങളായോ വസ്തുതകളായോ വിഭജനം ചെയ്യുന്ന പ്രക്രിയയെ **തത്ത്വശാസ്ത്ര അപഗ്രഥനം** എന്നു പറയുന്നു. ഇതു തത്ത്വശാസ്ത്രത്തിൽ ഒരു രീതിയായും സിദ്ധാന്തമായും രൂപംകൊണ്ടിട്ടുണ്ട്.

## യാഥാർഥ്യം കണ്ടെത്താനുള്ള മാർഗം

തത്ത്വശാസ്ത്രത്തിൽ, യാഥാർഥ്യം കണ്ടെത്താൻ അവലംബിക്കുന്ന പല മാർഗങ്ങളിൽ ഒന്നാണ് അപഗ്രഥനം. ഭാരതീയ ദർശനങ്ങളിൽ പണ്ടുമുതലേ അപഗ്രഥനരീതിക്ക് സ്ഥാനമുണ്ടായിരുന്നു. എന്നാൽ പാശ്ചാത്യതത്ത്വശാസ്ത്രത്തിൽ സോക്രട്ടീസിനു മുമ്പുള്ള ദർശനങ്ങളിൽ ഇതിനെ ഒരു അംഗീകൃത സമ്പ്രദായമായി കണക്കാക്കിയിരുന്നില്ല. എങ്കിലും പരോക്ഷമായി അപഗ്രഥനരീതി അതിലും ഉപയോഗിക്കപ്പെട്ടിരുന്നു. അനുഭവവാദത്തിന്റെയും (Empiricism) ആശയവാദ (Idealism) ത്തിന്റെയും രീതികളിൽനിന്നു വ്യത്യസ്തമായി അപഗ്രഥനരീതി അടുത്തകാലത്തു സത്യാന്വേഷണത്തിനുള്ള പ്രധാനോപാധിയായി ഉപയോഗിച്ചത് ബർട്രാൻഡ് റസ്സൽ ആണ്. ജി.ഇ. മൂർ, ലുദ്വിഗ് വിറ്റ്ഗെൻ സ്റ്റൈൻ, സി.ഡി. ബ്രോഡ്, ഗിൽബർട്ട്റൈൽ, ജോൺ വിസ്ഡം, സൂസൻ സ്റ്റെബിങ്, റൂഡോൾഫ് കാർണാപ്, എ.ജെ. എയർ തുടങ്ങിയ ദാർശനികരും പിന്നീട് ഈ രീതി ഉപയോഗപ്പെടുത്തി.

## തത്ത്വശാസ്ത്രഞ്ജരുടെ വാദമുഖങ്ങൾ

മനസ്സും ദ്രവ്യവും സാമാന്യങ്ങളും വിശേഷങ്ങളും (Universals and Particulars) അടങ്ങിയ ഒരു സങ്കീർണ പ്രതിഭാസമാണ് യാഥാർഥ്യം എന്നതായിരുന്നു റസ്സലിന്റെ ദ്വന്ദ്വവാദം. ജി.ഇ. മൂറിനെ സംബന്ധിച്ചിടത്തോളം അപഗ്രഥനം ഒരുതരം നിർവചനമാണ്. സംപ്രത്യയങ്ങളു (concepts) ടെയോ തർക്കവാക്യങ്ങളു (propositions) ടെയോ നിർവചനമാണിത്. സി.ഡി. ബ്രോഡ്, ലുദ്വിഗ് വിറ്റ്ഗെൻസ്റ്റൈൻ, സൂസൻ സ്റ്റെബിങ്, ജോൺ വിസ്ഡം, ഗിൽബർട്ട്റൈൽ തുടങ്ങിയവർ റസ്സലിന്റെയും മൂറിന്റെയും അപഗ്രഥനസിദ്ധാന്തത്തിന് ചില പരിഷ്കാരങ്ങൾ വരുത്തി. വിറ്റ്ഗൻസ്റ്റൈനിന്റെ ട്രാക്ടാടസ് ലോജിക്കോ ഫിലസോഫിക്സ് ഇരുപതാം ശ.-ത്തിലെ അപഗ്രഥനാത്മകതത്ത്വചിന്തയെപ്പറ്റിയുള്ള ക്ളാസിക് ആയി കണക്കാക്കപ്പെടുന്നു.

വ്യാകരണപരമായി തെറ്റായ തർക്കവാക്യങ്ങളെ ശരിയായ തർക്കവാക്യങ്ങളിലേക്കു പരിവർത്തനം ചെയ്യുക എന്നത് തത്ത്വശാസ്ത്രത്തിന്റെ ചുമതലയാണെന്നവാദം 20-ആം നൂറ്റാണ്ടിന്റെ പ്രാരംഭദശയിൽ അപഗ്രഥനദർശനത്തിന്റെ പ്രധാന ആശയമായിരുന്നു. ദ്രവ്യപരം, രൂപപരം, ദർശനപരം എന്ന് മൂന്നായി അപഗ്രഥനത്തെ ജോൺ വിസ്ഡം തരംതിരിച്ചിരിക്കുന്നു. തത്ത്വദർശനത്തിന്റെ ചുമതല ചില പദപ്രയോഗങ്ങളെ അപഗ്രഥിക്കുകയാണെന്ന് ഗിൽബർട്ട്റൈൽ സിദ്ധാന്തിക്കുന്നു. കാർണാപ്, എയർ തുടങ്ങിയ ലോജിക്കൽ പോസിറ്റിവിസ്റ്റുകളുടെ അഭിപ്രായത്തിൽ അപഗ്രഥനം തികച്ചും ഭാഷാപരമാണ്.

## അവലംബം


## പുറംകണ്ണികൾ
*http://www-bcf.usc.edu/~soames/sel_pub/Philosophical_Analysis.pdf 
*http://consc.net/papers/singularity.pdf
*http://books.google.com/books?hl=en&id=Z5VS3pNPE9MC&dq=philosophical+analysis&printsec=frontcover&source=web&ots=lW-3SDndpe&sig=RQzwyvuWU3XuC9ivN-2XM2SHRek#v=onepage&q&f=false Philosophical analysis - Google Books
ചൊക്രാൾസ്കി പ്രക്രിയ

ഇലക്ട്രോണിക്സ് ഉപകരണങ്ങൾക്കുവേണ്ടിയുള്ള സിലിക്കൺ പരലുകൾ നിർമ്മിച്ചെടുക്കുന്ന പ്രക്രിയയാണ് **ചൊക്രാൾസ്കി പ്രക്രിയ**.

## മേന്മകൾ
* വളരെ ചെലവുകുറവ്
* വളരെ വലിയ പരലുകൾ നിർമ്മിച്ചെടുക്കാം

വർഗ്ഗം:ഇലക്ട്രോണിക്സ്
ടി.കെ. ഗോവിന്ദറാവു

ആദ്യ മലയാളി ചലച്ചിത്രപിന്നണിഗായകനും പ്രശസ്ത കർണാടക സംഗീതജ്ഞനുമായിരുന്നു **തൃപ്പൂണിത്തുറ കൃഷ്ണറാവു ഗോവിന്ദറാവു** എന്ന **ടി.കെ. ഗോവിന്ദറാവു** (21 ഏപ്രിൽ 1929 - 18 സെപ്റ്റംബർ 2011).

## ജീവിതരേഖ
ശുദ്ധമായ ഭാഗവസംഗീതത്തിന്റെ ഉപാസകനായിരുന്നു ഈ സംഗീതജ്ഞൻ. തൃപ്പൂണിത്തുറ വടക്കേക്കോട്ട ചക്കാലമുട്ട് പള്ളിശ്ശേരിമഠത്തിൽ കൃഷ്ണറാവുവിന്റെയും കമലമ്മാളിന്റേയും മകനാണ്. നിർമ്മല എന്ന ചിത്രത്തിലെ ശുഭലീല...എന്ന ഗാനമാണ് ആദ്യമലയാളചലച്ചിത്രഗാനം പി. ലീലയോടൊപ്പം പാടിയ പാടുക പൂങ്കുയിലേ ...ആണ് മലയാളത്തിലെ ആദ്യ യുഗ്മ ഗാനം.മഹാകവി ജി.ശങ്കരക്കുറുപ്പിന്റെ വരികൾക്ക് പി.എസ്.ദിവാകർ ഈണമിട്ട ഈ ചിത്രത്തിൽ മാത്രമാണ് അദ്ദേഹം പാടിയത്. പിന്നീട് മുസിരി സുബ്രഹ്മണ്യയ്യരുടെ ശിഷ്യനായി കർണാടക സംഗീതലോകത്തേക്കു തിരിഞ്ഞു.

ആകാശവാണി ഡൽഹി നിലയത്തിൽ ചീഫ് പ്രൊഡ്യൂസറായും മദ്രാസ് നിലത്തിൽ പ്രൊഡ്യൂസറായും പ്രവർത്തിച്ചിട്ടുണ്ട്. ത്യാഗരാജ സ്വാമികൾ, മുത്തുസ്വാമി ദീക്ഷിതർ, ശ്യാമശാസ്ത്രികൾ എന്നിവരുടെ കൃതികളെല്ലാം സമാഹരിച്ച് ഗോവിന്ദ റാവു അതിന്റെ അർത്ഥത്തോടുകൂടി ഇംഗ്ലീഷിൽ പ്രസിദ്ധപ്പെടുത്തി. സ്വാതിതിരുനാളിന്റെ നാനൂറോളം കൃതികളും സംഗീതലോകത്തിനായി അദ്ദേഹം  തയ്യാറാക്കിയിട്ടുണ്ട്. കർണാടക സംഗീതം അതിന്റെ സാഹിത്യം മനസ്സിലാക്കി പാടണമെന്ന നിർബന്ധബുദ്ധി പുലർത്തിയിരുന്ന  ഗോവിന്ദ റാവു, അതിനായി അദ്ദേഹം ഗാനമന്ദിർ എന്ന ട്രസ്റ്റിനും രൂപം നൽകി.

2011 സെപ്റ്റംബർ 18 ന് തന്റെ 82-ആം വയസ്സിൽ ചെന്നൈയിൽ വച്ച് അദ്ദേഹം അന്തരിച്ചു.

## പുരസ്കാരങ്ങൾ
* കേന്ദ്ര സംഗീത നാടക അക്കാദമി അവാർഡ് (1996)
* സംഗീത കലാനിധി -1999

## അവലംബം

വർഗ്ഗം:2011-ൽ മരിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:ഏപ്രിൽ 1-ന് ജനിച്ചവർ
വർഗ്ഗം:1929-ൽ ജനിച്ചവർ
വർഗ്ഗം:സെപ്റ്റംബർ 18-ന് മരിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
ഫ്ലൈയിങ്ങ് ട്രപ്പീസ്

thumb|400px|ഫ്ലൈയിങ്ങ് ട്രപ്പീസ്
ഊഞ്ഞാലുപയോഗിച്ചുള്ള ഒരു സർക്കസ് വിദ്യയാണ് **ഫ്ലൈയിങ്ങ് ട്രപ്പീസ്**. ഒന്നോ അതിലധികം പേരോ 20 മുതൽ 40 അടി വരെ ഉയരത്തിൽ ഉള്ള ഊഞ്ഞാലിൽ കാലുടക്കി തലകീഴായി തൂങ്ങി കിടന്ന് ആടും. മറ്റൊരു ഊഞ്ഞാലിൽ ആടി വരുന്ന ഒരാളെ തൂങ്ങി കിടക്കുന്നയാൾ താഴെ വീഴാതെ പിടിച്ചെടുക്കും. സർക്കസിലെ ഒരു പ്രധാന ഇനമാണ് ഫ്ലൈയിങ്ങ് ട്രപ്പീസ്. 1859ൽ ഫ്രെഞ്ചുകാരനായ ജൂൾസ് ലിയോടാർഡാണ് ഈ വിദ്യ കണ്ടുപിടിച്ചത്.
## അവലംബം


വർഗ്ഗം:സർക്കസ് അഭ്യാസങ്ങൾ
ഇന്ത്യൻ പ്രധാനമന്ത്രി

**ഇന്ത്യൻ പ്രധാനമന്ത്രി** (,) സർക്കാരിന്റെ തലവനാണ്. മന്ത്രിസഭയ്ക്ക് നേതൃത്വം കൊടുക്കുന്നതും പ്രധാനമന്ത്രിയാണ്. പൊതുതിരഞ്ഞെടുപ്പിൽ ഭൂരിപക്ഷം നേടുന്ന രാഷ്ട്രീയ കക്ഷിയുടെ അല്ലെങ്കിൽ മുന്നണിയുടെ നേതാവാണ്‌ പ്രധാനമന്ത്രിയാവുന്നത്‌. രാജ്യത്തിന്റെ തലവൻ രാഷ്ട്രപതിയാണെങ്കിലും പ്രധാനമന്ത്രിയിലാണ്‌ ഒട്ടുമിക്ക അധികാരങ്ങളും കേന്ദ്രീകൃതമായിരിക്കുന്നത്‌. ഭരണനിർവഹണ സംവിധാനം(എക്സിക്യുട്ടീവ്‌) നയിക്കുന്നതും പ്രധാനമന്ത്രിയാണ്.

മറ്റു മന്ത്രിമാരെ നിയമിക്കുവാനും ആവശ്യമെങ്കിൽ പുറത്താക്കാനും പ്രധാനമന്ത്രിയ്ക്ക് അധികാരമുണ്ട്. രാഷ്ട്രപതിയാണ് പ്രധാനമന്ത്രിയെ നിയമിക്കുന്നത്. ജവഹർലാൽ നെഹ്രു ആയിരുന്നു സ്വതന്ത്ര ഇന്ത്യയുടെ പ്രഥമ പ്രധാനമന്ത്രി. ഇപ്പോഴത്തെ പ്രധാനമന്ത്രി നരേന്ദ്ര മോദിയാണ്.

## ചരിത്രം
ഇന്ത്യയിൽ പാർലമെന്ററി ഭരണ സമ്പ്രദായമാണ് നിലനിൽക്കുന്നത്. ഇത് വെസ്റ്റ്മിൻസ്റ്റർ സമ്പ്രദായത്തിൽ നിന്നും രൂപം കൊണ്ടിട്ടുള്ളതാണ്. ഇത്തരം ഭരണ സമ്പ്രദായങ്ങളിൽ രാജ്യത്തിന്റെ തലവൻ (രാജാവ്, രാഷ്ട്രപതി, ഗവർണ്ണർ ജനറൽ തുടങ്ങിയവ) ഒരു ആലങ്കാരിക പദവി മാത്രമായിരിക്കും. പ്രധാനമന്ത്രിയായിരിക്കും രാജ്യത്തിന്റേയും എക്സിക്യൂട്ടീവിന്റേയും യഥാർഥ തലവൻ.

## കർത്തവ്യങ്ങളും അധികാരവും
പ്രധാനമന്ത്രിയാണ് മന്ത്രിസഭയിലെ മറ്റംഗങ്ങളെ നിയമിക്കുവാൻ വേണ്ടി രാഷ്ട്രപതിയ്ക്ക് നാമനിർദ്ദേശം ചെയ്യുന്നത്. ഭരണത്തിൽ രാഷ്ട്രപതിയെ സഹായിക്കാനും ഉപദേശിക്കുവാനുമുള്ള ചുമതല പ്രധാനമന്ത്രിയ്ക്കാണ്. മറ്റു മന്ത്രിമാർക്ക് നൽകപ്പെട്ടിട്ടില്ലാത്ത എല്ലാ വകുപ്പുകളുടേയും ചുമതലയും പ്രധാനമന്ത്രിയ്ക്കായിരിക്കും. കൂടാതെ താഴെ പറയുന്ന വകുപ്പുകൾ എപ്പോഴും പ്രധാനമന്ത്രിയ്ക്ക് കീഴിലായിരിക്കും.
* പേഴ്സണൽ, പബ്ലിക് ഗ്രീവൻസ്, പെൻഷൻ മന്ത്രാലയം; (Ministry of Personal, Public Grievance and Pensions)
* ആസൂത്രണ വകുപ്പ് (Niti Aayog)
* ആണവോർജ്ജ വകുപ്പ് (Department of Atomic Energy)
* ബഹിരാകാശ വകുപ്പ് (Department of Space)

## വേതനം
ഇന്ത്യൻ ഭരണഘടനാ അനുഛേദം‍ 75 അനുസരിച്ച് പ്രധാനമന്ത്രിയുടേയും മറ്റു മന്ത്രിമാരുടേയും വേതനം നിശ്ചയിക്കുന്നത് പാർലമെന്റാണ്.

 
## തെരഞ്ഞെടുപ്പു പ്രക്രിയ
### യോഗ്യത
ഇന്ത്യൻ ഭരണഘടനാ അനുഛേദം‍ 84 അനുസരിച്ച് പ്രധാനമന്ത്രിയാവാനുള്ള യോഗ്യത താഴെ പറയുന്നു 
* ഇന്ത്യൻ പൗരനായിരിക്കണം
* ലോകസഭാംഗമോ രാജ്യസഭാംഗമോ ആയിരിക്കണം.തെരഞ്ഞെടുക്കുമ്പോൾ ഇവയിലൊന്നല്ലെങ്കിൽ ആറുമാസത്തിനുള്ളിൽ ലോകസഭാംഗമോ രാജ്യസഭാംഗമോ ആയി തെരഞ്ഞെടുക്കപ്പെടണം.
* കുറഞ്ഞ പ്രായം 25 (ലോകസഭാംഗം) അല്ലെങ്കിൽ 30 (രാജ്യസഭാംഗം) വയസ്സ്.(This clause is nowhere mentioned in article 84 of Indian Constitution)

സർക്കാരിനു കീഴിലുള്ള ഏതെങ്കിലും സ്ഥാപനത്തിൽ നിന്നും ആദായം സ്വീകരിക്കുന്നവർക്ക് പ്രധാനമന്ത്രിയാവാനുള്ള യോഗ്യതയുണ്ടാവില്ല

### പ്രതിജ്ഞ
Oath of office:

Oath of secrecy:

## വസ്തുവകകൾ

File:Location map India New Delhi.png|പഞ്ചവടി (ഔഗ്യോഗിക വസതി)

File:Air India 001.jpg|എയർ ഇന്ത്യാ വൺ(ഔദ്യോഗിക വിമാനം)
File:2009 BMW 750i front.jpg|ഔദ്യോഗിക വാഹനം 

## ഇതു കൂടി കാണുക

* രാഷ്ട്രപതി
* ഇന്ത്യയുടെ പ്രധാനമന്ത്രിമാരുടെ പട്ടിക
* ഇന്ത്യൻ ഭരണസംവിധാനം

## അവലംബം

വർഗ്ഗം:ഇന്ത്യൻ പാർലമെന്റ്
ദി വാർ ഓഫ് ദി വേൾഡ്സ്

എച്ച്. ജി.വെൽസിൻറെ പ്രശസ്തമായ ഒരു ശാസ്ത്ര നോവൽ ആണ് **വാർ ഓഫ് ദി വേൾഡ്സ്**(*War of the Worlds*).ഒരു ക്ലാസ്സിക്‌ സയൻസ് ഫിക്ഷൻ ആയാണ് ഇത് അറിയപ്പെടുന്നത്.ചൊവ്വ ഗ്രഹത്തിൽ നിന്നും ചില ജീവികൾ ഭൂമിയിലെതുന്നതും ഭൂമിയിലെ ബാക്ടീരിയ അവയെ നശിപ്പിക്കുന്നതും ആണ് കഥ. പ്രശസ്ത ഹോളിവുഡ് ചലച്ചിത്രകാരനായ സ്റ്റീവൻ സ്പിൽബർഗ്ഗ് ഈ നോവൽ ചലച്ചിത്രമാക്കിയിട്ടുണ്ട്.

## അവലംബം


## പുറത്തേക്കുള്ള കണ്ണികൾ
* ''The War of the Worlds Invasion''  Large resource containing comment and review on the history of The War of the Worlds.
* .

വർഗ്ഗം:ഇംഗ്ലീഷ് നോവലുകൾ
വർഗ്ഗം:എച്ച്. ജി. വെൽസിന്റെ നോവലുകൾ
റോബർട്ട്‌ ഗൊദാർദ്

റോക്കെട്രി (Rocketry) എന്നാ ശാസ്ത്ര ശാഖയുടെ പിതാവാണ് **റോബർട്ട്‌ ഗൊദാർദ്** (Robert Goddard). ദ്രാവക ഇന്ധനം അടിസ്ഥാനമാക്കി ആദ്യത്തെ റോക്കറ്റ് നിർമിച്ചത് ഇദ്ദേഹമാണ്. റോക്കറ്റുകളുടെ പിതാവ് എന്ന് ഇദ്ദേഹത്തെ വിശേഷിപ്പിക്കാറുണ്ട്.

## ജീവിത രേഖ
അമേരിക്കൻ ഐക്യനാടുകളിലെ മസാച്ചുസെറ്റ്‍സ് സംസ്ഥാനത്തെ വൂസ്റ്റെറിൽ 1882- ഒക്ടോബർ 5-ന് റോബർട്ട്‌ ഹച്ചിൻസ് ഗൊദാർദ് (Robert Hutchins Goddard) ജനിച്ചു.പതിനാറാം വയസ്സിൽ എച്ച്.ജി.വെൽസിന്റെ 'വാർ ഓഫ് ദി വേൾഡ്സ്' വായിച്ചതു മുതലാണ് റോക്കറ്റ്‌ എന്നാ സങ്കല്പത്തിൽ ഗൊദാർദ് എത്തിയത്.വൂസ്റ്ററിലെ പോളിടെൿനിക് ഇൻസ്റ്റിറ്റ്യൂട്ടിൽ നിന്ന് 1908-ൽ ശാസ്ത്ര ബിരുദം നേടിയ അദ്ദേഹം അടുത്ത വര്ഷം ക്ലാർക്ക് സർവകലാശാലയിൽ ഫിസിക്സ്‌ ഇൻസ്ട്രക്ടർ ആയി ജോലി നോക്കി.1909-11 കാലത്ത് അവിടെ ഗവേഷണം നടത്തി പി.എച്ച്.ഡി. നേടുകയും ചെയ്തു.ക്ലാർക്ക്‌ സർവകലാശാലയിൽ അസിസ്റ്റന്റ്‌ പ്രൊഫസർ(1915-19) , അസ്സോസിയേറ്റ് പ്രൊഫസർ (1919-20) എന്നീ സ്ഥാനങ്ങളിലും ഗൊദാർദ് പ്രവർത്തിച്ചു.ഗവേഷണകാലത്താണ് ഉയർന്ന സ്ഥലങ്ങളിലേക്ക് എത്താൻ റോക്കറ്റ്‌ ശക്തി ഉപയോഗിക്കവുന്നതിന്റെ ഗണിത ശാസ്ത്ര സാദ്ധ്യതകൾ അദ്ദേഹം പഠന വിധേയമാക്കിയത്. ആ മേഖലയിൽ പഠനം തുടരാൻ സ്മിത്ത്‌സോണിയൻ ഇന്സ്ടിട്യുഷൻ അദ്ദേഹത്തിന് ധനസഹായം നൽകി.1917-18 കാലത്ത് റോക്കറ്റിന്റെ ഒരു ആദ്യ രൂപം അദ്ദേഹം വികസിപ്പിച്ചെടുത്തു.പിൽക്കാലത്ത് ബസൂക്ക എന്നറിയപ്പെട്ട തോളിൽ വച്ച് വിക്ഷേപിക്കാവുന്ന ആയുധമായ റോക്കറ്റ്‌ ആയിരുന്നു ഇത്.അമേരിക്കൻ പട്ടാളത്തിന് വേണ്ടിയാണു അദ്ദേഹം ഇത് വികസിപ്പിച്ചെടുത്തത്.1918- നവംബർ 10-നു ഈ നവീനയുധതിന്റെ പ്രദർശനം അദ്ദേഹം സൈനിക പ്രധിനിതികൾക്ക് മുന്നിൽ നടത്തി.ആകാശത്തേക്ക് കുതിക്കുന്ന റോക്കറ്റുകളിലേക്കുള്ള ആദ്യ ചുവടുവയ്പയിരുന്നു അത്.1944-45 കാലത്ത് അമേരിക്കൻ റോക്കറ്റ്‌ സൊസൈറ്റിയുടെ ഡയറക്ടർ ആയി അദ്ദേഹം പ്രവർത്തിച്ചു.1945 ഓഗസ്റ്റ്‌ 10നു അർബുദ ബാധയാൽ അദ്ദേഹം അന്തരിച്ചു.
## അവലംബം

## പുറത്തേക്കുള്ള കണ്ണികൾ
*  - *Rocket apparatus* - R. H. Goddard
*  - *Rocket apparatus* - R. H. Goddard

NASA website 

വർഗ്ഗം:1882-ൽ ജനിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:1945-ൽ മരിച്ചവർ
വർഗ്ഗം:ഓഗസ്റ്റ് 10-ന് മരിച്ചവർ
വർഗ്ഗം:ഭൗതികശാസ്ത്രജ്ഞർ
ഏകാന്തതയുടെ നൂറ് വർഷങ്ങൾ

വിഖ്യാത കൊളംബിയൻ സാഹിത്യകാരൻ ഗബ്രിയേൽ ഗർസിയ മാർക്വേസിന്റെ മാസ്റ്റർ പീസായി നിരൂപകർ വിലയിരുതുന്ന നോവലാണ് ഏകാന്തതയുടെ നൂറ് വർഷങ്ങൾ (One Hundred years of Solitude). സ്പാനിഷ് ഭാഷയിൽ 1967ൽ പുറത്തിറങ്ങിയ ഈ നോവൽ 1982ലെ സാഹിത്യ നൊബേൽ പുരസ്കാരം മാർക്വേസിനു നേടിക്കൊടുക്കുന്നതിൽ നിർണായകമായി. മാജിക്കൽ റിയലിസം എന്ന സാഹിത്യ രീതിയിൽ പിറവിയെടുത്ത ഈ നോവൽ മാർക്വേസിനെ ലാറ്റിനമേരിക്കയിൽ മുൻ നിര സാഹിത്യ കാരനാക്കുന്നതിൽ മുഖ്യ പങ്ക് വഹിച്ചു.
    സാങ്കല്പിക ഗ്രാമമായ മക്കോണ്ടയിലെ ബുവെണ്ടിയ കുടുംബത്തിന്റെ ഏഴു തലമുറകളുടെ കഥയാണ് ഈ നോവലിന്റെ ഇതിവൃത്തം. 1967ൽ സ്പാനിഷ് ഭാഷയിൽ പ്രസിദ്ധീകരിച്ച  ഈ നോവൽ പിന്നീട് 37ൽ അധികം ഭാഷകളിലേക്ക് വിവർത്തനം ചെയ്യുകയുമുണ്ടായി. 1960 - 1970 കാലഘട്ടങ്ങളിലെ ലാറ്റിനമേരിക്കൻ സാഹിത്യത്തിന്റെ പ്രതിനിധിയായി ഈ നോവലിനെ കണക്കാക്കാറുണ്ട്.

**കഥാതന്തു**

മക്കോണ്ട എന്ന ഗ്രാമത്തിലെ ബുവെൻണ്ടിയ കുടുംബത്തിന്റെ ഏഴ് തലമുറകളുടെ കഥയാണ് ഏകാന്തതയുടെ നൂറ് വർഷങ്ങൾ പറയുന്നത്. ഒരു പുതിയ ജീവിതം സ്വപ്നം കണ്ട് ജോസ് അർക്കേഡിയോ ബുവെണ്ടിയ, ഭാര്യ ഉർസുല ഇഗ്വറാൻ എന്നിവർ കൊളംബിയയിലെ റിയോഹച്ച് ഉപേക്ഷിച്ച് യാത്ര തിരിക്കുന്നു. ഒരു നദീതടത്തിലെ വിശ്രമത്തിനിടക്ക് ജോസ് അർക്കേഡിയൊ പൂർണമായും കണ്ണാടികൊണ്ട് നിർമിതമായ മക്കോണ്ട എന്ന നഗരം സ്വപ്നം കാണുന്നു. തുടർന്ന് അതേ നദീതടത്തിൽ ഏറെ നാളത്തെ അലച്ചിലിനൊടുവിൽ അദ്ദേഹം മക്കോണ്ട സ്ഥാപിക്കുന്നു. തങ്ങൾക്ക് ചുറ്റുമുള്ള ലോകവും പിന്നീട് ജോസ് അർക്കേഡിയൊ സ്വന്തം വീക്ഷണങ്ങൾക്കനുസരിച്ചു നിർമ്മിക്കുന്നു. തുടർന്നുള്ള വർഷങ്ങളിൽ മക്കോണ്ടയിൽ അത്ഭുതാവഹവും, അനിതരസാധാരണവുമായ സംഭവങ്ങൾ അരങ്ങേറുന്നു. കഥാന്ത്യത്തിൽ കണ്ണാടികളാൽ നിർമിതമായ മക്കോണ്ട ഒരു കൊടുങ്കാറ്റിനെത്തുടർന്ന് നശിക്കുന്നു.

**കഥാപാത്രങ്ങൾ**

**ഒന്നാം തലമുറ**

ജോസ് അർക്കേഡിയോ ബുവെൻഡിയ, ഉർസുല ഇഗ്വാറാൻ

**രണ്ടാം തലമുറ**

ജോസ് അർക്കേഡിയോ , കേണൽ അറിലിയാനോ, റെമഡിയോസ്, 
അമരാന്ത,റെബേക്ക

**മൂന്നാം തലമുറ**

അർക്കേഡിയോ , അറിലിയാനോ ജോസ്, സാന്റാ സോഫിയാ ഡെ ലാ പിയേദ്
പതിനേഴ് അറിലീയാനോമാർ

**നാലാം തലമുറ**

റെമഡിയോസ് സുന്ദരി, ജോസ് അർക്കേഡിയോ സെഗുണ്ട, ഫെർണാണ്ട ഡെൽ കാർപിയോ

**അഞ്ചാം തലമുറ**

റെനേറ്റ റെമിൻസ്ക (മെമെ), ജോസ് അർക്കേഡിയോ രണ്ടാമൻ , അമരാന്ത ഉർസുല

**ആറാം തലമുറ**

അറിലിയാനോ രണ്ടാമൻ

**ഏഴാം തലമുറ**

അറിലിയാനോ മൂന്നാമൻ
    
**മറ്റു കഥാപാത്രങ്ങൾ** 

മെൽക്ക്യുഡിയാസ്, പീലാർ ടെർണാർ, പിയേട്രാ ക്രസ്പി, ഗബ്രിയേൽ ഗാർസിയ മാർക്ക്യേസ്, പെട്രാ കോട്ടസ്, മിസ്റ്റർ ഹെർബെർട്ട്, മിസ്സർ ബ്രൌൺ, മൌറീസിയ ബാബിലോണിയ, ഗാസ്റ്റൺ, 

**ചരിത്രപരമായ പ്രാധാന്യം**

ഏകാന്തതയുടെ നൂറ് വർഷങ്ങൾ, കൊളംബിയയുടെ ചരിത്രം തന്നെയായാണ് കണക്കാക്കുന്നത്. സ്പാനിഷ് കോളനി വൽക്കരണത്തിനുtiഷം ലാറ്റിനമേരിക്കയിൽ ഉണ്ടായ സാംസ്കരിക, സാമുഹിക, രാഷ്ട്രീയ മാറ്റങ്ങൾ, ഈ നോവൽ വരച്ചു കാട്ടുന്നുണ്ട്.

## പുറത്തേക്കുള്ള കണ്ണികൾ
* Book Summary of ''One Hundred Years of Solitude'' 
* ''One Hundred Years of Solitude'' Book Notes  from Literapedia 
* Oprah's Book Club's Guide to ''One Hundred Years of Solitude'' 
* ആമസോൺ .കോം

വർഗ്ഗം:സ്പാനിഷ്‌ നോവലുകൾ
വർഗ്ഗം:1967-ൽ ഇറങ്ങിയ പുസ്തകങ്ങൾ
ധ്വനി (സൗന്ദര്യശാസ്ത്രം)

ഭാരതീയ കാവ്യമീമാംസകനായ ‌‌ആനന്ദവർദ്ധനൻ ധ്വനിയെ ഒരു കാവ്യപ്രസ്ഥാനമായി വികസിപ്പിച്ചു. 
ധ്വനിക്ക് ഭാവപരവും രൂപപരവുമായ അർത്ഥമുണ്ട്. 
അർത്ഥം അതിന്റെ സ്വത്വത്തെയും ശബ്ദം അതിന്റെ അർത്ഥത്തെയും സ്വയം അപ്രധാനീകരിച്ച് കാവ്യാത്മാവായ അർത്ഥത്തെ ധ്വനിപ്പിക്കുന്ന തരം കാവ്യവിശേഷമാണിത്. (ധ്വന്യാലോകം,1.13)

വ്യാകരണശാസ്ത്രത്തിൽ നിന്ന് സാഹിത്യശാസ്ത്രത്തിലേക്ക് കടംകൊണ്ട് പദമാണ് ധ്വനി.  വർണങ്ങൾ  കേൾക്കുമ്പോൾ ധ്വനി എന്ന് വൈയാകരണൻമാർ പറയുന്നു.  വർണോച്ചാരണം ശബ്ദത്തെ ധ്വനിപ്പിക്കുന്നു.  വ്യഞ്ജകത്വസാമ്യം പരിഗണിച്ചാണ് സാഹിത്യശാസ്ത്രം ഈ പദമെടുത്തത്.  വാച്യവാചകസമ്മിശ്രവും ശ്ബദസ്വരൂപവുമായ കാവ്യത്തിൽ ശബ്ദാർത്ഥങ്ങൾ വ്യഞ്ജകങ്ങളായി വന്നാൽ ധ്വനിയായി.

'യത്രാർത്ഥ ശബ്‌ദോ വാ
തമർഥമുപസർജനീകൃതസ്വാർഥൗ
വ്യംഗ്യത കാവ്യവിശേഷ
സ ധ്വനിരിതി സുരിഭി കഥിത'- (ധ്വന്യാലോകം I .13)

ധ്വനി സിദ്ധാന്തകാരൻ ആനന്ദവർദ്ധനാണ്.  

## അവലംബം
ഭാരതീയ കാവ്യശാസ്ത്രം-ഡോ. ടി ഭാസ്‌ക്കരൻ കേരളഭാഷാ ഇൻസ്റ്റിറ്റിയൂട്ട്

## കൂടുതൽ വായനയ്ക്ക്
* ധ്വന്യാലോകം
* കാവ്യശാസ്ത്രം

വർഗ്ഗം: കാവ്യശാസ്ത്രം
ചന്ദ്രയാൻ (ചലച്ചിത്രം)

പ്രശസ്ത സഞ്ചാര സാഹിത്യകാരനും, മലയാളിയുമായ സന്തോഷ് ജോർജ്ജ് കുളങ്ങര രചനയും സംവിധാനവും നിർവ്വഹിക്കുന്ന ഒരു ചലച്ചിത്രമാണ് ചന്ദ്രയാൻ. സംവിധായകൻ മലയാളി ആണെങ്കിലും ഈ ചലച്ചിത്രം ഇന്ത്യൻ ഇംഗ്ലീഷിൽ  ആണ് നിർമ്മിച്ചിരിക്കുന്നത് . വിദേശ ഭാഷാ സിനിമകളിൽ (വിശേഷിച്ചും ഇംഗ്ലീഷ്) ധാരാളം സയൻസ് ചിത്രങ്ങൾ ഇതിനോടകം പ്രേക്ഷകർക്ക് ആസ്വദിക്കാനായിട്ടുണ്ട്.

## കഥാസാരം
ചന്ദ്രയാൻ എന്ന ഇന്ത്യൻ ഉപഗ്രഹത്തിന്റെ വിക്ഷേപണവും അതിനു പിന്നിലെ അനേകം ശസ്ത്ര പ്രതിഭകളുടെ ത്യാഗവും ആണ് ചന്ദ്രയാൻ എന്ന സിനിമയിലെ പ്രധാന പ്രമേയം. ചന്ദ്രയാൻ എന്ന ആകാശ സ്വപ്നത്തെ സാധാരണക്കാരന്റെയും, ശാസ്ത്ര തത്പരരുടേയും വീക്ഷണ കോണിലൂടെ കാണുന്ന വിധത്തിലാണ് കഥ ചിട്ടപ്പെടുത്തിയിരിക്കുന്നത്. ശ്രീഹരിക്കോട്ടയ്ക്ക് സമീപത്തുള്ള ഗ്രാമവാസികൾ കോരിച്ചൊരിയുന്ന മഴയും ഭീകരമായ മിന്നലും അവഗണിച്ച് തങ്ങളുടെ നാട്ടിൽ നടക്കുന്ന വിസ്മയക്കാഴ്ച്ച നേരിൽ കാണുവാൻ എത്തുന്ന അതീവ ഹൃദ്യമായ രംഗത്തിലാണ് സിനിമ ആരംഭിക്കുന്നത്. ചന്ദ്രയാന്റെ വിക്ഷേപണ ഘട്ടം മുതൽ ഇന്ത്യ ചന്ദ്രയാന്റെ വിജയം കാണുന്നത് വരെയുള്ള ഭാഗമാണ് സിനിമയിൽ പ്രതിപാദിക്കുന്നത്.
## അഭിനേതാക്കൾ
അഭിനേതാക്കൾ മിക്കവരും യഥാർഥ വ്യക്തികളാണ്.

## ഇന്റർനെറ്റ് വിലാസം
www.chandrayaanfilm.com 

വർഗ്ഗം:മലയാളം സയൻസ് ഫിക്ഷൻ ചലച്ചിത്രങ്ങൾ